
Fra  missionens  præsidentskab. 

At  forkynde  evangeliet  til  de  levende  og  derefter  udføre  tera- 
pelordinancer  for  de  døde  er  to  af  de  vigtige  pligter,  der  påhviler 
de  sidste  dages  hellige  i  vor  Kirke  i  dag.  Her  i  Danmark  er  evan- 
geliet blevet  forkyndt  i  over  hundrede  år.  Der  er  tusinder,  der 
har  modtaget  evangeliet  og  er  emigreret  til  Amerika;  en  lille 
procentdel  af  disse  mennesker  har  mistet  deres  tro  og  er  faldet 
fra  Kirken.  Deres  tab  har  været  dobbelt:  de  har  mistet  deres 
vidnesbyrd,  og  en  del  af  dem  har  mistet  deres  medlemsskab  i 
Kirken,  og  med  mindre  de  omvender  sig,  har  de  mistet  deres 
chance  for  de  velsignelser  og  den  ophøjelse,  som  kommer  gen- 
nem tempel-ordinancerne. 

Eet  er  at  omvende  et  menneske,  noget  andet  er,  at  han  fort- 
sætter med  at  være  trofast  og  sand  mod  den  pagt,  han  har  ind- 
gået i  dåbens  vande.  Evangeliet  er  sandt  og  vil  frelse  os  i  Guds 
celestiale  rige,  hvis  vi  blot  gør  vor  pligt,  og  vi  kan  også  frelse 
vore  forfædre,  som  er  gået  foran  os,  hvis  vi  gør  vor  pligt  i  Her- 
rens tempel. 

De  hellige  i  Europa  har  været  undskyldt  fra  ansvaret  med 
tempelarbejdet,  indtil  templet  i  Bern  blev  indviet,  men  nu  har 
de  ikke  mere  nogen  undskyldning,  og  Herrens  tjenere  siger: 
Kom  til  Herrens  tempel  og  modtag  de  velsignelser,  der  findes 
for  de  trofaste.  Templets  hellighed  kræver  mange  begrænsnin- 
ger, og  vi  må  indrømme,  at  disse  er  rigtige  og  retfærdige,  for 
intet  urent  kan  gå  ind  i  mit  rige,  siger  Herren.  Disse  templer  er 
hellige,  i  dem  tilkendegiver  Herren  sig.  Engle  besøger  hans  pro- 
feter og  åbenbarer  vigtige  budskaber  vedrørende  frelse  for  de 
levende  og  de  døde. 

Når  vi  er  i  templet,  kan  vi  føle  himlens  magt  og  indflydelse 
og  ved,  at  vi  står  på  hellige  steder.  Jeg  vil  gerne  sige  til  de  hel- 
lige i  den  danske  mission:  Bered  jer  til  denne  store  anledning. 
Hvis  I  er  værdige  til  den  store  velsignelse,  der  er  kommet  til  de 
sidste  dages  hellige  i  Europa,  er  det  jeres  pligt  at  gå  til  Herrens 
hus  og  få  jeres  begavelse  og  udføre  arbejde  for  jeres  afdøde. 

Nu  kommer  spørgsmålet:  Er  vi  beredt,  kan  vi  få  en  anbefa- 
ling? Har  vi  været  kloge  og  sparet  lidt  penge  op  i  tidens  løb, 
så  vi  kan  betale  vor  rejse,  eller  har  vi  sagt:  Jeg  må  bruge  alle 
de  penge,  jeg  tjener,  til  a"t  leve  for.  Vær  påpasselig  nu,  giv  Her- 
ren lejlighed  til  at  velsigne  dig,  læg  lidt  penge  til  side  til  dine 
kirkelige  pligter,  når  du  får  din  løn,  og  du  kan  være  sikker  på, 
at  Herren  vil  velsigne  dig  med  hensyn  til  de  penge,  så  du  vil 
kunne  klare  dig  alligevel. 

Man  må  have  penge  for  at  kunne  rejse  til  Bern,  men  det  er 
ikke  det  vigtigste.  Det  vigtigste  er:  Er  jeg  værdig?  Jeg  håber, 
alle  de  hellige  forstår,  hvad  dette  betyder.  Og  måske  lever  jeg 
et  rent  liv,  men  hvad  med  mand  og  hustru?  Hvis  en  af  dem  ikke 
er  medlem,  kan  den  anden  ikke  få  en  tempel-anbefaling.  Hvis 
jeg  har  været  gift  og  er  blevet  skilt,  kan  jeg  da  få  anbefaling? 
Det  kan  du,  hvis  du  opfylder  de  krav,  der  stilles,  men  i  nogle 
tilfælde  kan  det  ske,  at  sagen  skal  sendes  til  Salt  Lake  City  for 
at  blive  afgjort  der.  Vi  har  derfor  meget  at  tænke  over  og  meget 

at  forberede  os  på,  før  vi  kan  få  en  tempel-anbefaling.  Jeg  vil 
derfor  råde  alle,  som  skal  gå  gennem  templet  i  løbet  af  næste 
år,  til  at  bede  om  deres  anbefaling  så  snart  som  muligt,  fordi 
sagen  muligvis  skal  sendes  til  Salt  Lake  City  først. 

Kære  brødre  og  søstre,  bered  jer  for  templet,  få  jeres  anbefa- 
ling, spar  penge  sammen,  og  må  Herren  velsigne  jer  i  dette  vig- 
tige arbejde,  det  beder  jeg  ydmygt  i  Jesu  Kristi  navn.  Amen. 

Junius  M.  Sorensen,  Missionspræsident. 


ernaviel 


Sen     AF  TEMPLET  I   BERN 

Hellige  Hosiannaråb  steg  op  fra  Herrens  Hus  ved  indvielsen  i  Bern 
d.  11.— 15.  september.  Dette  var  det  første  tempel  i  »Den  gamle  Ver- 
den«, siden  templet  i  Jerusalem  blev  ødelagt-  Kirkens  embedsmænd, 
gæster  fra  mange  lande,  hellige  og  missionærer  fra  alle  europæiske 
missioner  deltog  i  den  begivenhed,  som  betegnes  som  en  af  de  vigtigste 
og  mest  vidtrækkende  i  Kirkens  histore. 

Lige  idet  vi  kørte  ud  fra  Bern,  fangede  vi  et  glimt  af  spiret,  og  hele 
Vejen  til  Zollikofen  spejdede  vi  for  om  muligt  at  få  et  glimt  af  Herrens 
Hus.  Dette  lykkedes  ikke,  før  vi  rundede  hjørnet  af  den  vej,  hvorpå 
Templet  ligger.  Men  så  lå  det  også  der  for  os  i  al  sin  pragt.  Vi  så  et 
smukt  bygningsværk  udført  i  elfenbensfarvet  materiale  og  med  det 
gyldne  spir  rækkende  op  imod  himlen.  Det  gjorde  et  stærkt  indtryk 
på  os.  Også  landskabet  rundt  om  os  hjalp  til  at  forøge  indtrykket:  små 
høje  og  skove,  som  er  så  karakteristiske  for  Schweiz.  —  Vi  havde  nået 
vort  bestemmelsessted. 

Der  var  lidt  tid  til  at  beundre  det  udefra  —  trods  regnvejret  —  og 
senere  fik  vi  så  lov  til  at  komme  indenfor.  For  dem,  som  før  har  været 
i  et  tempel,  var  det  en  velkendt  følelse  at  komme  indenfor,  og  for  alle 
var  det  klart,  at  dette  sted  var  noget  usædvanligt.  Højtid  og  dyb  ærbø- 
dighed fyldte  bygningen,  der  er  moderne  møbleret  og  prydet  med 
planter  og  blomster.  Ventetiden,  til  indvielsen  skulle  begynde,  var 
vidunderlig  stille  og  fredfyldt-  Vi  tænkte  sikkert  alle  på  hensigten 
med  dette  nye  Herrens  Hus :  at  medvirke  til,  at  sidste-dags-værket  kan 
blive  fuldbyrdet.  Ved  en  sådan  anledning  er  sløret  mellem  himmelen 
og  jorden  meget  tyndt. 

Da  Præsident  David  O.  McKay  kom  ind,  rejste  alle  sig:  DEB  STOD 
EN  SAND  GUDS  PBOFET. 

Mødet  var  under  præsidium  af  Præsident  David  O.  McKay  og  ledet 
af  tempelpræsident  Samuel  Bringhurst.  Præsident  Junius  M.  Sorensen 
fra  Den  danske  Mission  åbnede  med  bøn.  Kor  og  forsamling  sang: 
»The  Morning  Breaks«  —  »Holiness  Becometh  the  House  of  the  Lord« 
og   »Hosanna«.  Mellem   talerne   havde  vi  lejlighed   til  at  høre  Ældste 

Leron  Johnsen  fra  Den  danske  Mission  synge:  »Bless  This  House«, 
akkompagneret  af  søster  Inger  M.  Fischer. 

Den  norske  missionspræsident,  Axel  J.  Andresen,  talte  om,  hvor 
vigtigt  det  er  for  os  at  komme  til  templet  og  få  vore  begavelser,  og  at 
han  hellere  ville  sulte  end  undvære  et  besøg  her.  Templets  arkitekt, 
broder  Edward  O.  Anderson,  og  præsident  Bringhurst  holdt  hver  en 
ganske  kort  tale.  Højdepunktet,  som  vi  alle  ventede  på,  var  naturligvis, 
at  vor  elskede  præsident,  David  O.  McKay,  talte  til  os.  Han  er  selv  et 
levende  eksempel  på  det  emne,  som  han  fremførte:  »Renhed  kommer 
efter  guddommelighed«.  »Sig  mig,  hvad  du  tænker  på,  når  du  ikke 
behøver  at  tænke,  så  skal  jeg  sige  dig,  hvem  du  er! 

Vi  er  her  i  dødeligheden  omgivet  af  fristelser,  men  vi  kan  løfte  os 
op  over  dem  ved  at  tænke  på  høje  idealer  og  beder  om  at  kunne  efter- 
leve disse  i  vort  daglige  liv.  Tanken  går  altid  forud  for  handlingen.« 

Præsident  McKay  indviede  derefter  templet  til  Herren,  og  vi  citerer 
indvielsesbønnen : 

»O  Gud,  du  evige  Fader!  — 

Ved  denne  hellige  anledning:  fuldendelsen  og  indvielsen  af  det 
første  tempel  for  Kirken  i  Europa  --  løfter  vi  vore  hjerter  og 
stemmer  i  lov  og  pris  til  Dig.  Hjælp  os  at  befri  vore  sind  for  unyt- 
tige tanker  og  vore  sjæle  for  selviske  og  misundelige  følelser, 
så  vi  kan  være  samlede  her  i  oprigtighed  og  sandhed  og  i  den 
ene  hensigt  at  elske  Dig,  elske  hverandre  og  elske  alle  oprigtige 
mennesker  i  verden. 

Vi  takker  Dig,  fordi  Du  og  din  Søn,  Jesus  Kristus,  i  foråret 
1820  åbenbarede  jer  for  den  unge  mand:  Joseph  Smith,  fordi  Du 
forestillede  Verdens  Frelser  for  ham  ved  at  sige:  »Denne  er  min 
elskede  Søn,  hør  Ham!«  Vi  er  taknemlige,  fordi  Jesu  Kristi  Kirke 

blev  fuldstændigt  organiseret  under  din  ledelse  og  inspiration 
med  Apostle,  Profeter,  Præster,  Lærere,  Evangelister  m.  fl.,  til 
»at  gøre  de  hellige  fuldt  beredt  til  deres  tjenestegerning,  at  op- 
bygge Kristi  legeme,  indtil  vi  alle  når  frem  til  at  være  eet  i  troen 
på  og  erkendelsen  af  Guds  Søn,  til  mands  modenhed  og  det  mål 
af  vækst,  da  vi  kan  rumme  Kristi  fylde.« 

Dette  er  budskabet  i  disse  sidste  dage  til  alle  dine  børn,  både 
de  levende  og  de  døde! 

I  lydighed  mod  de  ord,  som  din  Søn  har  sagt  til  os,  kommer 
vi  til  Dig,  thi  »Dette  er  det  evige  liv,  at  de  kender  Dig,  den  ene- 
ste, sande  Gud,  og  Ham,  Du  udsendte,  Jesus  Kristus.« 

Vi  takker  Dig,  fordi  Du  efter  denne  herlige  åbenbaring  af  Dig 
selv  og  din  elskede  Søn,  gennem  himmelske  budbærere  genop- 
rettede det  aronske  og  det  melkisedekske  præstedømme  og  se- 
nere alle  de  nøgler  henhørende  under  præstedømmet,  som  har 
været  overgivet  dine  profeter  fra  Adams  tid,  gennem  Abraham 
og  Moses  til  Malakias,  som  havde  magten  til  at  »vende  fædrenes 
hjerter  til  børnene  og  børnenes  hjerter  til  deres  fædre«  helt  ned 
til  den  sidste  generation. 

Alle  disse  rettigheder,  privilegier  og  kræfter  blev  genoprettet 
og  overleveret  gennem  den  rette  myndighed  til  denne  den  stør- 
ste af  alle  tiders  uddelinger. 

Vi  er  taknemmelige  for  De  forenede  Staters  forfatning  i  Ame- 
rika, som  bifaldt,  at  Jesu  Kristi  Kirke  blev  oprettet  gennem  him- 
melske budbærere,  og  som  også  giver  hvert  menneske  frihed  til 
at  tilbede  Gud  i  overensstemmelse  med  sin  egen  samvittighed. 

Vi  er  taknemmelige  for  den  frihedselskende  schweiziske  rege- 
ring, som  gennem  århundrederne  har  holdt  menneskets  handle- 
frihed for  ukrænkelig  og  har  indrømmet  ham  hans  umistelige 
ret  til  at  tilbede  Dig  uden  indblanding  fra  noget  menneske  eller 
forsamling,  hvem  det  så  end  kunne  være. 

Vi  takker  Dig,  fordi  ethvert  medlem  gennem  Kirkens  fuld- 
komne organisation  kan  få  anledning  til  at  tjene  sine  medmenne- 
sker, idet  de  derved  følger  ordene :  »Hvad  I  har  gjort  imod  een 
af  disse  mine  mindste  brødre,  det  har  I  gjort  for  mig.« 

Vi  udtrykker  vor  taknemmelighed  til  Dig  for  din  Kirkes  ledere 
lige  fra  profeten  Joseph  Smith  ned  gennem  årene  til  de  nuværen- 
de generalautoriteter:  Det  Første  Præsidentskab,  De  Tolv  Apost- 
les Råd,  Assistenterne  til  De  Tolv,  Kirkens  Patriark,  De  Halv- 
fjerds' Første  Råd,  Det  Præsiderende  Biskopråd. 

Vi  beder  Dig,  at  Du  vedblivende  vil  åbenbare  din  vilje  til  Det 
Første  Præsidentskab,  for  så  vidt  som  den  angår  dit  værks  frem- 
gang blandt  menneskenes  børn. 

Vi  erkender  med  ydmyghed  og  dyb  taknemmelighed  din  nær- 
hed, din  guddommelige  ledelse  og  inspiration.  Gør  os  endnu 
mere  modtagelige  for  disse  gaver. 

Velsign  stavspræsidentskaberne,  højrådene,  missionspræsident- 
skaberne,  biskoprådene  i  warderne,  grens-  og  kvorumspræsident- 
skaberne,  forstanderskaberne  og  præsidentskaberne  for  organi- 
sationerne. Giv  dem  en  stærk  overbevisning  om,  at  de  er  be- 
troede ledere,  og  at  de  må  påskønne  den  tillid,  der  vises  dem, 
lige  så  meget,  som  de  påskønner  deres  eget  liv. 

Vi  er  taknemmelige,  fordi  Kirkens  medlemmer  erkender,  at 
tiendebetaling  og  offergaver  bringer  velsignelser,  gør  det  muligt 
at  udråbe  evangeliet  for  alverden  og  hjælper  med  til  at  fuldbyrde 
dine  hensigter  gennem  bygning  af  modehuse,  tabernakler  og 
endelig  templer,  hvor  som  helst  Kirken  bliver  organiseret  i 
alle  lande  og  under  alle  himmelstrøg. 

O  Fader,  vi  føler,  at  verdens  himmelråbende  trang  i  dag  er, 
at  kunne  modtage  Jesus  Kristus  og  hans  evangelium,  som  kan 
modvirke  de  falske  lærdomme,  der  nu  forstyrrer  ærlige  mænds 
og  kvinders  fred,  og  som  underminerer  troen  hos  millioner, 
hvilken  tro  i  dem  har  været  vaklende  og  ustadig,  fordi  Frelsens 
evige  Plan  endnu  ikke  er  blevet  fremstillet  for  dem. 

Led  os,  o  Gud,  i  vore  anstrengelser  for  at  fremskynde  den  dag, 
da  menneskekærlighed  vil  træde  i  stedet  for  stridigheder  —  da 
»rige  ikke  mere  skal  løfte  sværd  imod  rige,  og  krig  skal  ikke 
være  mere.« 

Velsign  dertil  nationernes  ledere,  at  deres  hjerter  må  være 
fri  for  fordomme,  mistænksomhed  og  havesyge  og  fyldt  med  øn- 
sket om  fred  og  retfærdighed. 

Dette  tempel  —  og  andre  hellige  bygninger  —  er  rejst  i  dit 
navn,  som  et  af  midlerne  til  at  forene  dine  børn  i  fredens  og 
kærlighedens  bånd. 

Hjælp  dit  folk  til  at  forstå,  at  kun  gennem  lydighed  mod  de 
evige  principper  og  mod  evangeliets  ordinancer,  kan  vore  kære, 
som  døde  uden  at  være  blevet  døbt,  få  det  herlige  privilegium 
at  komme  ind  i  Guds  Rige. 

Forøg  vor  længsel,  kære  Fader,  efter  at  anstrenge  os  endnu 
mere  for  at  fuldende  dit  værk,  som  er  at  bringe  udødelighed  og 
evigt  liv  til  alle  dine  børn.  Denne  bygning  er  således  endnu  et 
middel  til  at  nå  til  fuldendelsen  af  denne  guddommelige  plan. 

Til  dette  formål  indvier  vi  Templet  i  Schweiz  for  Jesu  Kristi 
Kirke  af  Sidste  Dages  Hellige  med  det  hellige  melkisedekske  præ- 
stedømmes myndighed,  og  overgiver  det  til  det  formål,  det  er 
bygget  for. 

Vi  indvier  til  Dig,  vor  himmelske  Fader,  grunden,  hvorpå  det 
ligger,  bygningen  fra  fundamentet  til  tårnet,  alt,  hvad  der  hører 
til  det:  alt  tilbehør,  alle  møbler  og  beder  Dig,  at  Du  vil  modtage 
det  i  sin  fuldkommenhed;  helliggør  det  og  beskyt  det,  indtil  alt 
det,  for  hvilket,  det  er  bestemt,  er  blevet  fuldbyrdet. 

Hjælp  dem,  som  skal  have  opsyn  med  det,  at  de  må  være  i  stand 
til  at  bevare  det  i  renhed,  så  at  intet  urent  og  ingen  uren  nogen- 
sinde skal  komme  herind.  Du  har  sagt,  at  din  Ånd  ikke  vil  bo  i 
urene  tabernakler.  Heller  ikke  vil  den  bo  i  et  hus,  hvor  usunde 
eller  egenkærlige  tanker  dvæler. 

Må  derfor  alle,  som  går  ind  i  dette  tempel,  komme  med  rene 
hænder  og  rene  hjerter,  så  den  Helligånd  altid  kan  være  nærvæ- 
rende for  at  inspirere,  trøste  og  velsigne. 

Må  denne  bygning  altid  blive  holdt  hellig,  så  at  alle,  som  kom- 
me herind,  må  føle  en  hellig  og  fredfyldt  indflydelse,  og  må 
de,  som  passerer  stedet  her,  det  være  sig  medlemmer  eller  ikke- 
medlemmer,  føle  hellig  påvirkning  og  i  stedet  for  tvivl  eller  mu- 
ligvis foragt  i  deres  sind,  have  en  bøn  i  deres  hjerte. 

Nu,  o  Gud,  vor  himmelske,  evige  Fader,  har  de  trofaste  med- 
lemmer i  din  Kirke  af  kærlighed  til  Dig  og  dine  børn,  rejst 
denne  bygning  til  Dig  ved  deres  tiende  og  offergaver,  for  at  de 
ordinancer  og  ceremonier,  der  angår  dine  børns  lykke  og  frelse 
— ■  dem,  som  lever  i  dødeligheden  her  og  i  den  åndelige  verden 
—  kan  blive  udført. 

Modtag  vort  offer,  helliggør  det  ved  din  Helligånd  og  beskyt 
det  mod  ødelæggende  elementer,  uvidenheds  bitterhed  og  blin- 
de hjerters  ondskab,  indtil  det  har  fuldført  sit  guddommelige  for- 
mål; og  til  Dig  giver  vi  al  ære  og  pris  i  evighed  gennem  Jesus 
Kristus,  vor  Herre  og  Frelser.  Amen,  ja  Amen!« 

Mødet  sluttede  med  sangen:  »Hosanna«  o#  bøn  ved  1,  rådgiver  i  den 
norske  mission,  Gøsta  Berling. 

Mens  orglet  ganske  sagte  spillede  »Mer  Hellighed  giv  mig«,  gik  række 
for  række  ud  af  Templet.  Ikke  en  lyd  hørtes  fra  de  mange  mennesker, 
men   tårerne  løb   ned  ad   manges  kinder.   Det  var  tydeligt,   at  Herren 
var  nær-  De  tilstedeværende  var  en  uforglemmelig  oplevelse  rigere 
de  havde  erfaret  et  af  højdepunkterne  i  menneskelivet. 

Templet  i  Bern  er  nu  en  virkelighed.  I  1853  var  det  hlot  en  profeti, 
da  Brigham  Young  udtalte: 

»Den   tid   vil   komme,   da   vore   templer   vil   blive   bygget   over  hele 

Zion  og  i  mange  fremmede  lande «. 

/.  M.  F. 

Tanker  ved  Templet 

Hvilken  velsignelse  har  ikke  Gud  givet  sin  kirke,  og  hvilke  velsignel- 
ser har  ikke  kirken  givet  sine  medlemmer  i  Europa  ved  at  rejse  dette 
Herrens  tempel  i  Schweiz,  det  første  på  det  europæiske  fastland?  Jeg 
står  i  dybe  tanker  foran  Herrens  hus  —  solen  skinner  fra  en  næsten 
skyfri  himmel  i  dag;  anderledes  end  på  indvielsesdagen,  da  regnen 
styrtede  ned.  I  dag  ligger  templet  der  foran  mig  skinnende  og  lysende 
i  solen,  som  også  får  spiret  og  broncedørene  til  at  lyne  og  glimte. 

Sidste  år  stod  jeg  på  tempelpladsen  i  Jerusalem  og  tænkte  på  temp- 
let, som  var  under  bygning  i  Schweiz.  I  dag  står  jeg  foran  dette  Her- 
rens hellige  hus  og  tænker  tilbage  på  templet  i  Jerusalem  —  på  den 
bygning,  som  Salomon  lod  bygge  til  Herrens  ære.  Må  dette  tempel 
blive  æret  mere  af  menneskene  end  kong  Salomons,  at  det  ikke  skal 
smuldre  bort  til  støv,  fordi  det  vanhelliges,  men  stå  til  evig  tid. 

Det  er  i  dag  lørdag  den  17.  september.  Danske  og  norske  medlem- 
mer er  rejst  hundreder  af  kilometer  for  at  være  her  i  dag  for  at  gå 
gennem  templet  for  egen  begavelse  eller  for  andre  hellige  ordinancer. 

Jeg  tager  et  fotografi  af  de  tilstedeværende  danske  —  kl.  12,30  åbnes 
templets  døre,  og  vi  går  fra  den  blomstersmykkede  tempelplads  op  ad 
trappen  ind  gennem  den  massive  dør  for  at  erfare  de  velsignelser  og 
modtage  den  lærdom,  som  gives  i  Herrens  hus.  Mange  har  gennem  en 
årrække,  eller  måske  hele  deres  liv,  set  frem  til  dette  øjeblik  —  hvilken 
vidunderlig  ånd  er  der  ikke  tilstede  her  i  templet  ■ — ■  vi  modtages  ved 
døren  af  et  dæmpet  velkommen  og  et  hjerteligt  håndtryk  og  føler  os 
straks  hjemme.  Alle  taler  dæmpet  for  at  vise  stedet  den  ærbødighed, 
som  tilkommer  det;  dybe  tæpper  dæmper  vore  trin  —  udsøgte  ma- 
terialer og  fin  håndværkskunst  åbenbarer  sig  overalt,  efterhånden  som 
vi  går  gennem  bygningen  —  det  bedste  er  ikke  for  godt  for  en  sådan 
bygning  —  lod  ikke  også  kong  Salomon  cedertræ  og  metaller  hente 
i  udlandet  og  dygtige  håndværkere  forarbejde  dem? 

Selve  tempelordinancerne  —  begavelsen  —  omtales  kun  i  templet, 
og  den  må  opleves  af  det  værdige  medlem  selv  —  her  søger  jeg  kun  at 
give  et  indtryk  af  stemningen,  som  var  tilstede. 

Ligesom  dåben  er  en  pagt  med  Gud,  præstedømmets  forskellige  trin 
er  pagter  med  Gud,  således  indgår  man  ved  begavelsen  nye  og  hellige 
pagter  og  modtager  belæring  —  derfor  må  den,  som  går  til  templet, 
have  omvendt  sig  fra  alt,  som  strider  mod  Guds  lov,  og  have  holdt  de 
pagter,  han  hidtil  har  indgået  — ■  ellers  er  det  nytteløst  at  indgå  nye, 
som  stiller  endnu  større  krav  til  styrke  og  udholdenhed  i  troen  og  for- 
ståelse af  Guds  evangelium. 

Vi  opholder  os  i  templet  til  kl.  20,30  og  forsøger  på  hjemvejen  til 
Bern  at  samle  alle  indtryk  og  al  lærdom  sammen  og  gemme  det  i  hu- 
kommelsen, så  vi  senere  kan  erindre  det  og  berige  os  ved  at  tænke 
det  hele  igennem  igen. 

Søndag  den  18.  september  var  jeg  og  mine  rejsefæller,  soster  Ruth 
Kristensen,  søster  Cecilie  Peick  og  broder  Peer  Kristensen  igen  i  Zolli- 
kofen  for  at  overvære  søndagsmøderne,  som  afholdtes  i  tempelpræsi- 
dentens bolig,  da  modehuset  ved  templet  endnu  ikke  var  færdigt.  Kl. 
9  afholdtes  et  præstedømsmøde,  og  vi  bliver  venligt  modtaget  og  for- 
søger at  følge  med  i  lektien,  som  er  på  tysk.  Kl.  10  er  der  søndagsskole 
—  der  er  stuvende  fuldt  hus,  jeg  vil  tro  langt  over  100  tilstede  i  de  for 
tiden  lidt  trange  pladsforhold,  hovedsagelig  lokale  medlemmer  og  ven- 
ner af  kirken.  Melodierne  kender  vi,  og  teksten  på  tysk  falder  os  ikke 
svær,  og  den  ånd,  som  er  tilstede  ved  kirkens  møder,  tager  vi  heller 
ikke  fejl  af.  Guds  ånd  er  tilstede  under  nadveren  og  hele  mødet.  Umid- 
delbart efter  søndagsskolen  afholdes  et  gudstjenestemøde,  vistnok  af 

hensyn  til  at  medlemmerne  for  en  dels  vedkommende  er  rejst  hertil 
fra  Bern,  så  undgår  man  at  rejse  to  gange. 

Solen  skinner  varmt  og  dejligt  i  dag  igen  —  templet  ligger  på  en 
vidunderlig  plads  —  bagved  ligger  en  granskov  og  rundt  omkring  det 
er  et  stort  græsareal  med  skønne  blomsterbede,  og  foran  rækker  sig 
en  vid  udsigt  helt  ned  til  Berner  Oberlands  sneklædte  tinder,  vi  nikker 
genkendende  til  Eiger,  Munch  og  Jungfrau  —  resten  af  vor  Schweiz- 
rejse  er  planlagt  således  at  den  skal  føre  os  rundt  i  Schweiz's  skønne- 
ste egne  —  vi  nyder  —  indsuger  naturens  skønhed,  såvel  små  detaljer 
som  den  imponerende  storhed  i  de  høje  bjerge  —  men  bestandig  føl- 
ger os  et  indre  billede  af  templets  lysende  skønhed  og  den  stille  op- 
højede ro  i  dets  sale.  Må  vi  værdigt  søge  Herrens  hus. 

Ejnar  Due  Jensen,  Horsens. 

Formålet  med  Herrens  templer 

Af  ældste   ElRay   L.   Christiansen. 

Da  Moses  » stod  i  Guds  nærværelse  og  talte  med  ham  ansigt  til 

ansigt«,  talte  Gud  til  ham  således:  »Og  jeg  har  skabt  utallige  verdener, 
og  jeg  har  tillige  skabt  dem  i  mit  eget  øjemed,  og  ved  Sønnen,  som  er 
min  Enbårne,  har  jeg  skabt  dem.«   (Moses  1:33). 

Da  Moses  så  bad  Gud  om  kundskab  om  denne  jord  og  dens  ind- 
byggere, åbenbaredes  vor  himmelske  Faders  guddommelige  plan  og 
formålet  med  hans  skabelser  i  denne  smukke  udtalelse:  »Thi  se,  det 
er  min  gerning  og  ære  at  tilvejebringe  udødelighed  og  evigt  liv  for 
mennesket.«  Vi  ser  heraf,  at  formålet  med  menneskets  tilværelse  på 
jorden  er  først  og  fremmest  at  hjælpe  med  til  og  deltage  i  »at  til- 
vejebringe udødelighed  og  evigt  liv  for  mennesket.«  Mennesket  er 
imidlertid  ikke  blot  forpligtet  over  for  sin  egen  nærmeste  familie, 
men  over  for  sine  stamfædre  og  efterkommere.  At  være  værdig  og 
beredt  til  at  bo  i  det  celestiale  rige  sammen  med  sin  livsledsagerinde 
er  måske  det  højeste,  et  menneske  kan  opnå  her  i  livet,  og  alligevel 
er  det  indenfor  alle  menneskers  mulighed,  hvis  de  vil  rette  sig  efter  Je- 
su Kristi  evangelium,  som  det  blev  åbenbaret  i  sin  fylde  gennem  profe- 
ten Joseph  Smith. 

Herren  har  altid  krævet,  at  visse  forordninger  skal  modtages  af 
dem,  der  søger  frelse.  Han  har  ordineret  og  bestemt,  at  de  helligste 
forordninger  og  ceremonier,  nøgler  og  velsignelser,  der  hører  til  men- 
neskets frelse,  skal  gives  og  modtages  i  hans  hellige  templer,  som  er 
opført  og  indviet  med  dette  formål  for  øje.  (Se  Lære  og  Pagter  124: 
27 — 30,  41 — 42).  Af  denne  grund  har  han  påbudt  sit  folk  i  forskellige 
uddelinger,  når  evangeliet  fandtes  på  jorden,  at  opføre  et  hus  til  hans 
navn,  hvori  de  nødvendige  forordninger  kan  udføres. 

Det  vigtigste  arbejde,  der  udføres  i  templerne,  er :  dåb  for  de  døde, 
begavelser  for  de  levende  og  for  de  døde,  vielser  og  beseglinger  for 
de  levende  og  beseglinger  for  de  døde  og  ved  stedfortræder  at  over- 
drage det  melkisedekske  præstedømme  på  mænd,  der  er  døde,  og 
som  ved  stedfortrædende  arbejde  skal  modtage  deres  begavelse. 
Eftersom  vielser  og  beseglinger,  der  udføres  i  templet,  er  for  tid  og 
evighed,  er  den  fortsatte  forbindelse  mellem  mand  og  hustru  sammen 
med  deres  efterkommere  en  mulighed  efter  de  dødes  opstandelse. 

Kirkens  præsident  — •  den  eneste  mand,  der  er  i  besiddelse  af  be- 
seglingsmagtens  nøgler  —  kan  overdrage  og  overdrager  også  delvis 
denne  magt  til  andre  for  længere  eller  kortere  tid  for  at  imødekomme 
Kirkens  krav  og  behov.  Beseglingsmagten  udøves  kun  indenfor  den 
allerhøjeste  Guds  templer. 

Tempelforordningerne  kræves  af  alle,  som  ønsker  fuldstændig  frelse, 
og  som  ønsker  at  modtage  en  fylde  af  glæde-  På  samme  måde  må  de, 
der  venter  at  opstå  omgivet  af  deres  kære,  nødvendigvis  have  udført 

arbejde  på  deres  vegne,  enten  her  i  livet  eller  ved  stedfortræder  efter 
døden,  nemlig  de  forordninger,  der  hører  ind  under  denne  begavelse 
og  besegling.  Når  som  helst  det  er  muligt,  burde  sådanne  forordnin- 
ger modtages  her  i  livet. 

Jesu  Kristi  evangelium  lærer,  at  hele  menneskeheden  kan  blive 
frelst  ved  lydighed  mod  dets  love  og  forordninger.  Dette  omfatter  hvert 
eneste  barn  af  vor  himmelske  Fader,  uanset  race  —  ikke  blot  nogle 
få  udvalgte.  Det  indbefatter  de  døde,  som  ikke  havde  nogen  mulighed 
for  at  modtage  sandheden,  mens  de  var  i  kødet,  men  som  vil  høre 
evangeliet  forkyndt  i  åndeverdenen. 

I  I.  Peter  4:6  læser  vi  følgende: 

»Thi  derfor  blev  evangeliet  forkyndt  også  for  de  døde,  for  at  de 
vel  skulle  dømmes  på  legemet,  som  mennesker  dømmer,  men  leve  i 
ånden,  ligesom  Gud  lever.« 

Efter  sin  korsfæstelse  prædikede  Kristus  for  de  ånder,  der  var  i 
forvaring,  » de,  som  fordum  var  ulydige,  dengang  Gud  i  sin  lang- 
modighed biede  i  Noas  dage     ...«   (I.  Peter  3:19 — 20). 

Eftersom  Gud  er  en  retfærdig  Gud,  anvendes  de  samme  principper, 
de  samme  forordninger,  de  samme  forhold  og  betingelser,  der  anven- 
des på  de  levendes  frelse,  også  på  de  dødes  frelse  og  forløsning  — 
indbefattende  dåb,  som  vi  ved  er  en  absolut  betingelse  for  medlems- 
skab i  Guds  Kirke  og  rige,  thi  Herren  har  sagt:  »Sandelig,  sandelig 
siger  jeg  dig,  ingen  kan  komme  ind  i  Guds  rige,  hvis  han  ikke  bliver 
født  af  vand  og  ånd.«  (Joh.  3:5).  Det  betyder,  at  et  menneske  må  være 
blevet  døbt  på  rette  måde  af  en  person,  der  har  fuldmagt  og  myndig- 
hed og  må  modtage  den  Helligånd  ved  håndspålæggelse  for  at  kunne 
indtræde  i  Guds  rige.  Da  Frelseren  sagde  dette,  gjorde  han  ingen  und- 
tagelser. Alle  omfattedes  deraf.  Alle  må  efterleve  dette  krav  for  at 
blive  medlemmer  og  borgere  i  Guds  rige.  Der  skelnedes  ikke  mellem 
levende  og  døde. 

Paulus  talte  om  praktiseringen  af  dåb  for  de  døde,  da  han  oplod  sin 
røst  angående  opstandelsens  virkelighed.  Han  sagde:  »Hvad  vil  ellers 
de  opnå,  der  lader  sig  døbe  for  de  døde?  Hvis  døde  overhovedet  ikke 
opstår,  hvorfor  lader  de  sig  så  døbe  for  dem?«  Det  fremgår  tydeligt 
heraf,  at  dette  evangeliske  princip  blev  forstået  og  forkyndt,  da  Frel- 
seren var  blandt  menneskene. 

Præsident  Wilford  Woodruff  sagde  noget  om  dette,  da  han  frem- 
satte denne  betydningsfulde  udtalelse: 

»Gud  anser  ikke  mennesker  eller  gør  forskel  på  dem;  han  giver  ikke 
visse  privilegier  til  en  bestemt  generation  og  forholder  en  anden  dem- 
Hele  den  menneskelige  familie,  fra  fader  Adam  og  ned  til  vor  tid, 
må  et  eller  andet  sted  have  privilegiet  med  at  høre  Jesu  Kristi  evan- 
gelium   Der  må  prædikes  til  dem  i  åndeverdenen.  Men  ingen  vil 

døbe  dem  der,  hvorfor  en  eller  anden  ved  stedfortræder  må  forrette 
denne  forordning  for  dem  her  i  kødet,  så  de  vil  blive  dømt  efter  men- 
nesker i  kødet  og  få  del  i  den  første  opstandelse.«  (Discourses  of  Wil- 
ford Woodruff,  side  179). 

Nogle  få  år  senere  sagde  denne  store  mand  følgende:  »Vi  må  gå 
ind  i  disse  templer  og  forløse  vore  døde Det  er  den  sidste  udde- 
lings store  værk,  forløsningen  af  de  levende  og  de  døde.« 

Det  er  et  kæmpearbejde,  en  uhyre  opgave,  der  er  lagt  på  os.  Vi  kan 
imidlertid  være  overbevist  om,  at  når  vi  arbejder  med  de  midler  og 
kræfter,  vi  bar,  og  hvis  vi  gør  vort  yderste  i  dette  store  ansvar  med  at 
forløse  de  døde,  vil  Herren,  som  han  har  gjort  i  fortiden,  skaffe 
yderligere  veje  og  midler  og  bedre  remedier,  hvorved  dette  arbejde 
bedre  kan  udføres. 

Der  er  gode  grunde,  hvorfor  dette  ansvar  er  lagt  på  os:  Det  lærer 
os  at  være  uselviske.  Det  lærer  os  kærlighed  til  andre.  Det  lærer  os 
at  være  som  Kristus  og  i  virkeligheden  blive  frelsere  på  Zions  bjerg. 

Endnu  en  grund  hvorfor  han  har  lagt  det  på  vore  skuldre  er  at  til- 
vejebringe gennem  os  de  nødvendige  forordninger  for  dem,  der  er 
gået  på  den  anden  side.  Brødre  og  søstre,  vi  kan  ikke  løbe  fra  den 
opgave,  der  er  pålagt  os  med  hensyn  til  vore  døde. 

For  at  de  retskafne  døde  kan  modtage,  gennem  den  rette  fuldmagt 
og  myndighed,  de  forordninger,  der  er  nødvendige  for  udødelighedens 
og  det  evige  livs  velsignelser,  lovede  Herren  for  længe,  længe  siden 
verden,  at  han  ville  sende  en,  der  var  i  besiddelse  af  fuldmagt  og  myn- 
dighed og  nøglerne  til  påny  at  påbegynde  dette  arbejde  på  jorden-  For- 
jættelsen blev  givet  gennem  profeten  Malakias,  da  Herren  sagde: 

»Se,  jeg  sender  eder  profeten  Elias,  før  Herrens  store  og  frygtelige 
dag  kommer«. 

»Han  skal  vende  fædrenes  hjerte  til  sønnerne  og  sønnernes  til  fæd- 
rene, at  jeg  ikke  skal  komme  og  slå  landet  med  band.«  (Mal.  4:5 — 6). 

Profeten  Joseph  Smith  har  sagt,  at  dette  ord  »vende«  betyder  »bin- 
de« eller  »besegle«  børnenes  hjerter  til  deres  fædre  og  omvendt.  Jeg 
kan  lide  Moronis  ord  til  profeten  Joseph  med  hensyn  til  dette.  Moroni 
sagde: 

»Se,  jeg  vil  åbenbare  jer  præstedømmet  ved  profeten  Elias's  hånd, 
førend  Herrens  store  og  frygtelige  dag  kommer. 

»Og  han    skal  plante   fædrenes   forjættelser   i   børnenes   hjerter,   og 

børnenes  hjerter  skal  vendes  til  deres  fædre «   (som  de  har  gjort 

på  forunderlig  vis). 

»Om  det  ikke  var  således,  ville  hele  jorden  blive  lagt  øde  ved  hans 
komme.«  (Lære  og  Pagter  2:1 — 3). 

Den  bogstavelige  opfyldelse  af  denne  forjættelse  er  sket  i  vore  dage! 
Dersom  vi  vil  slå  op  på  det  110.  afsnit  af  Lære  og  Pagter,  vil  vi  finde, 
at  profeten  Malakias'  forudsigelse  er  gået  i  bogstavelig  opfyldelse  — 
at  Elias  er  kommet-  Den  3.  april  1836,  da  Joseph  og  Oliver  befandt  sig 
i  Kirtland  tempel,  trak  de  sig,  efter  at  de  havde  taget  vare  på  visse 
ceremonier,  indbefattende  nadveren,  tilbage  til  talerstolen  og  bøjede 
hovedet  i  højtidelig  og  stille  bøn.  De  erklærede  så,  at  da  de  rejste  sig 
fra  bønnen,  skete  følgende: 

»Sløret  blev  borttaget  fra  vort  sind,  og  vor  forstands  øjne  åbnedes. 

»Vi  så  Herren  stå  på  talerstolens  brystværn  foran  os,  og  under  hans 
fødder  var  et  fint  lagt  gulv  af  ægte  guld  af  farve  som  rav. 

»Hans  øjne  var  som  en  ildslue,  hans  hår  var  hvidt  som  nyfalden  sne, 
og  hans  ansigt  overgik  solen  i  klarhed.  Hans  røst  var  som  store  vandes 
brusen,  ja,  Jehovas  røst...     «  (smst.  110:1 — 3). 

Herren  fortalte  dem,  at  de  havde  fået  tilgivelse  for  deres  synder, 
at  han  havde  antaget  dette  hellige  hus,  templet  i  Kirtland,  som  deres 
hænders  værk,  at  det  kun  skulle  blive  begyndelsen  til  sådanne  ting, 
og  at 

» tusinder  og  ti  tusinders  hjerter  skal  glæde  sig  meget  over  de 

velsignelser,  som  skal  udgydes,  og  over  den  begavelse,  hvormed  mine 
tjenere  er  blevet  udrustet  i  dette  hus.  Og  rygtet  om  dette  hus  skal  spre- 
de sig  til  fremmede  lande «  (smst.  9 — 10). 

Frelseren  fortalte  dem,  at  dette  kun  var  begyndelsen  til  de  velsig- 
nelser, som  skal  udgydes  over  folks  hoved  i  hele  verden. 

Vi  har  tildels  set  opfyldelsen  af  denne  forjættelse. 

Efter  at  dette  syn  sluttedes,  viste  Moses  sig  for  dem  og  overdrog 
dem  nøglerne  til  Israels  indsamling  fra  jordens  fire  hjørner.  Dette 
efterfulgtes  af  Elias'  besøg,  og  han  overdrog  dem  Abrahams  evange- 
lium, og  så  erklærede  de,  at: 

»Da  dette  syn  var  forbi,  åbnede  der  sig  for  os  et  andet  stort  og  her- 
ligt syn,  thi  Elias,  profeten,  som  blev  optaget  til  himlen  uden  at  smage 
døden,  stod  foran  os  og  sagde: 

»Se,  tiden  er  tilfulde  kommet,  om  hvilken  der  blev  talt  gennem  Ma- 
lakias'  mund,  vidnende,  at  han  (Elias)  skulle  blive  sendt,  før  Herrens 
store  og  frygtelige  dag  kommer, 

for  at  vende  fædrenes  hjerte  til  børnene  og  børnenes  til  fædrene, 
at  han  ikke  skal  komme  og  slå  hele  jorden  med  band.« 

»Derfor«   (og  det  er  det  betydningsfulde) 

»Derfor  er  denne  uddelings  nøgler  overgivet  i  jeres  hænder,  og  her- 
igennem kan  I  vide,  at  Herrens  store  og  frygtelige  dag  er  nær,  ja,  står 
for  døren.«  (smst.  13 — 16). 

Brødre  og  søstre,  således  er  opfyldelsen  af  Malakias'  profeti  sket  i 
vor  tid.  Han  er  kommet,  som  det  blev  forjættet,  og  den  fuldmagt  og 
myndighed,  der  blev  givet  Joseph,  er  blevet  overdraget  til  andre,  så 
at  alle  evangeliets  forordninger  kan  forrettes  i  kraft  og  retfærdighed, 
så  at  alle  mennesker  i  verden  kan  modtage  evangeliets  fylde  og  blive 
velsignet  med  evigt  liv,  dersom  de  vil. 

Nu  ved  jeg  ganske  vist,  at  folk  siger,  og  de  har  sagt  det  til  mig: 
»Det  tror  vi  ikke  på.«  Men  en  million  menneskers  vantro  forandrer 
ikke  en  kendsgerning.  Præstedømmets,  nøglernes  og  fuldmagtens  gen- 
givelse vil  —  som  det  er  blevet  forudsagt  —  frelse  jorden  fra  at  hlive 
lagt  aldeles  øde  ved  Herrens  komme,  ellers  ville  hans  formål  og  hen- 
sigter blive  kuldkastet.  Vi  har  fået  at  vide,  at  han  har  sagt,  at  hans 
hensigter  og  planer  ikke  vil  blive  omstyrtet,  men  kun  menneskenes 
planer  og  arbejde  vil  blive  til  intet. 

Vi  må  ikke  antage,  at  Elias'  mission  og  den  kraft  og  magt,  han  gav, 

kun  er  begrænset  til  de  dødes  forløsning,  thi  de  levende  må  ligeledes 
modtage  disse  samme  forordninger,  dersom  de  vil  have  ophøjelse  og 
evigt  liv  i  himmelens  celestiale  rige. 

Dersom  vi  holder  dåbens  love  og  pagter  og  ærer  præstedømmet  og 
dets  pagter,  får  vi  lov  til  at  træde  ind  i  Herrens  tempel  og  der  igen 
gøre  pagter  med  ham,  og  disse  pagter  vil,  hvis  vi  holder  og  efterlever 
dem,  give  os  ret  til  at  nyde  en  fylde  af  glæde  i  vor  Faders  rige  og  at 
blive  udrustet  med  kræfter,  rettigheder  og  velsignelser,  der  vil  berige 
vort  liv  og  velsigne  os  evigt  og  bringe  os  glæde,  som  vi  simpelthen 
ikke  er  i  stand  til  at  fatte  og  forstå- 
Vi  kan  også  indtræde  i  den  orden  i  præstedømmet,  der  kaldes  den 
»nye  og  evige  ægteskabspagt«.  De,  der  forbliver  tro  mod  den  pagt  og 
alle  andre  pagter,  får  den  forjættelse  af  Herren,  at  de  vil  komme 
frem  i  de  retfærdiges  opstandelse  med  deres  mænd  eller  hustruer  som 
deres  livsledsagere  og  sammen  med  deres  børn,  hvis  de  er  trofaste 
og  holder  de  pagter,  som  de  skal  indgå,  og  leve  sammen  med  dem  i  en 
tilstand  af  aldrig  ophørende  lyksalighed.  Hvilket  håb,  hvilken  forvis- 
ning, hvilken  glæde  vil  ikke  det  bringe  menneskenes  hjerter.  Den 
store  glæde  og  fortrøstning,  der  kommer  fra  den  guddommelige  for- 
visning, at  familiebåndene  vil  overskride  dødelighedens  grænser  og 
fortsætte  for  evigt,  er  uvurderlig  for  alle,  der  elsker  familie  og  venner. 

Vi  er  i  sandhed  et  folk,  der  indgår  pagter.  Jeg  håber  og  beder,  at 
vi  også  er  et  folk,  der  holder  og  efterlever  vore  pagter.  Usigelig  glæde, 
ubeskrivelige  velsignelser  og  forbindelser  med  dem,  vi  elsker,  venter 
alle,  der  modtager  Guds  pagter,  og  som  holder  ud  til  enden  i  trofast- 
hed og  sandhed. 

Thi  — 

»Intet  øje  har  set  og  intet  øre  hørt,  hvad  Gud  har  beredt  for  dem, 
der  elsker  ham.«   (I.  Kor.  2:9). 

Hvor  vidunderligt  og  herligt  er  det  ikke  at  se  de  unge  —  alle  kom- 
mer til  Herrens  templer  og  modtager  deres  velsignelser.  Hvor  rørende 
er  det  ikke  at  se  forældre  og  bedsteforældre  komme  sammen  med  de- 
res børn.  Det  er  den  ideale  måde,  thi  jeg  har  altid  syntes,  at  dersom 
vi  skal  være  sammen  som  familier  i  det  næste  liv,  burde  vi  prak- 
tisere kunsten  at  være  sammen  med  vore  familier  under  sådanne  for- 
hold her  i  livet. 

De  sidste  dages  helliges  forpligtelse  er  af  dobbelt  natur: 

1)  At  berede  sig  til  at  gå  til  templet  og  modtage  deres  velsignelser 
og  at  lære  deres  børn  at  leve  således,  at  de  er  værdige  til  at  gå  og 
nærer  ønske  derom. 

2.  At  gå  til  Herrens  hus  og  der  betjene  dem,  som  er  gået  bort  uden 
kendskab  til  evangeliet. 

Kun  ved  at  gøre  det  kan  vi  fuldkommengøre  os  og  modtage  en  glæ- 
dens fylde  her  og  herefter. 

Profeten  Joseph  har  sagt,  at  vi  ikke  skulle  opsætte  dette  arbejde. 
Jeg  ved,  at  mange  er  aktive  deri,  mange  er  ivrigt  beskæftiget  dermed, 
men  flertallet  af  os  bekymrer  os  ikke  derom.  Vi  må  ikke  overlade  det 

til  nogen  anden  at  tage  sig  af  vore  døde  og  gå  i  templet.  Vi  må  ikke 
gå  ud  fra,  at  det  er  blevet  gjort;  det  er  den  enkeltes  sag  og  forpligtelse 
at  udføre  dette  arbejde.  Profeten  har  sagt,  at  de  hellige  ikke  har  altfor 
megen  tid  til  at  frelse  og  forløse  de  døde  og  at  samle  de  levende 
slægtninge  sammen,  og  det  er  af  betydning,  så  de  også  kan  blive 
frelst.  »De  har  ikke  altfor  megen  tid,«  sagde  han,  »før  jorden  vil  blive 
ramt  og  slagen  og  den  fastslåede  ødelæggelse  kommer  over  jorden.« 
(Se  »Joseph  Smiths  Lærdomme«,  side  398). 

Før  den  dag  kommer,  mens  det  endnu  er  dag,  og  før  natten  kom- 
mer, da  ingen  kan  arbejde,  lad  os  da  glæde  os  i  denne  store  gengivelse 
og  tage  del  i  den  til  vor  glæde  og  vor  tilfredshed.  Må  vi  gøre  dette 
er  min  ydmyge  bøn  i  den  Herres  Jesu  Kristi  navn.  Amen. 


crncrvielse  af-  yrwiaqer  grens  kirkevijqninq 

Det  var  en  stor  dag  for  Amager  grens  medlemmer,  da  de  kunne 
indvie  deres  nye  kirkebygning  lørdag  den  24.  september. 

Indvielsen  fandt  sted  i  forbindelse  med  efterårs-konferencen  i  Kø- 
benhavn distrikt  og  formede  sig  som  en  gribende  højtidelighed  som 
indledning  til  konferencen,  hvis  møder  alle  var  henlagt  til  den  nye 
bygning. 

Amager  gren  har  hidtil  haft  til  huse  i  et  lille  lokale  i  Biens  Allé,  så 
det  er  en  stor  forandring  for  medlemmerne  nu  at  have  deres  egen 
kirkebygning  med  de  mange  dejlige  lokaler  til  alle  formål.  Bygningen 
er  smukt  og  praktisk  indrettet  med  en  stor  mødesal,  der  ved  en  skyde- 
væg  kan  deles  i  to  mindre  lokaler,  Kvindelig  Hjælpeforenings  lokale  i 
umiddelbar  forbindelse  med  et  dejligt  køkken,  og  i  underste  etage  en 
stor  forlystelsessal  samt  masser  af  klasseværelser. 

Indvielseshøjtideligheden,  der  begyndte  kl.  19,30,  havde  samlet  stu- 
vende fuldt  hus,  ialt  var  der  282  tilstede,  hvorimellem  mange  fremme- 
de. Højtideligheden  var  under  ledelse  af  distriktspræsident,  ældste  A. 
Gary  Anderson,  og  indledtes  med,  at  forsamlingen  sang  »Kom  hel- 
lige«, hvorefter  2.  rådgiver  i  Amager  gren,  broder  Helgo  Jensen,  holdt 
bøn.  Amager  grens  sangkor  under  ledelse  af  broder  Villy  Sørensen 
og  med  søster  Inger  Fischer  som  organist  sang  »Kærlighed  er  lysets 
kilde«,  og  broder  Harry  K.  Hvistendahl,  der  som  bygningens  ingeniør 
havde  overvåget  arbejdet  med  bygningen,  fik  derefter  ordet.  Han  ud- 
trykte isin  taknemmelighed  og  glæde  over  at  se  bygningen  færdig,  og 
takkede  grenens  medlemmer  for  deres  uselviske  arbejde.  Han  takkede 
missionspræsident  og  søster  Sorensen  for  det  gode  samarbejde  under 
hele  opførelsen  af  bygningen,  og  udtalte  sin  tak  til  alle,  som  havde 
været  med  til  at  arbejde  på  bygningen.  Til  sidst  opfordrede  han  alle 
andre  grene  til  at  tage  Amager  gren  som  eksempel. 

Derefter  talte  broder  Terje  Schiller,  der  har  været  kirkens  bygme- 
ster. Han  sagde,  at  det  var  et  stort  privilegium  at  være  tilstede  her  og 

Amager  grens  lokale  i  Biens  Allé. 

at  have  fået  lov  til  at  være  med  til  at  bygge  en  sådan  bygning.  Han 
takkede  vor  himmelske  Fader,  fordi  han  havde  fået  det  privilegium 
at  være  med,  og  rettede  en  tak  til  missionspræsidenten  og  hans  hu- 
stru for  det  gode  samarbejde  i  det  år,  som  er  gået.  Endvidere  sagde 
han,  at  det  er  et  stort  ansvar  for  Amager  gren  at  have  fået  en  byg- 
ning at  samles  i,  hvor  de  kan  invitere  deres  venner.  Til  slut  rettede 
han  en  tak  til  alle  dem,  der  havde  hjulpet  med  til  at  opføre  bygnin- 
gen, og  til  naboerne,  der  havde  set  med  venlighed  på  byggeriet. 

Så  talte  grensforstanderen  for  Amager  gren,  broder  Villy  Sørensen. 
Han  udtrykte  sin  glæde  over  at  stå  i  Amager  grens  nye  bygning.  På 
mindre  end  tre  år  har  Amager  gren  kunnet  flytte  fra  et  lille  lokale 
til  sin  egen  bygning,  det  er  en  stor  omvæltning.  Han  takkede  vor 
himmelske  Fader,  fordi  Amager  gren  havde  fået  denne  store  velsig- 
nelse. Vi  er  lykkelige  og  glade  for,  at  vi  nu  kan  tage  vore  venner  og 
bekendte  med  herind  og  vise  dem,  hvorledes  Jesu  Kristi  Kirke  er. 
Han  takkede  missionspræsident  og  søster  Sorensen  og  alle,  der  har 
været  med  til  arbejdet  med  bygningen,  specielt  broder  Schiller  og 
broder  Hvistendahl-  Amager  gren  har  nu  noget  at  bygge  på.  Tak  til 
alle,  som  har  hjulpet  Amager  gren  i  de  forløbne  tre  år  i  de  små  lo- 
kaler; vi  har  elsket  arbejdet  og  har  hjulpet  hinanden,  derfor  har  vi 
nu  fået  denne  nye  bygning,  hvor  vi  kan  lære  mere,  og  vi  håber,  gre- 
nen vil  vokse  i  tiden,  der  kommer. 

Broder  Villy  Sørensen  takkede  derefter  for  alle  de  smukke  blom- 
ster og  gaver,  der  var  sendt  til  indvielsen,  og  oplæste  et  telegram, 
der  var  kommet  fra  Amager  grens  første  grenssekretær,  broder  Kurt 
Jensen,  der  nu  aftjener  sin  amerikanske  værnepligt  i  Tokio. 

Amager  grens  nye  kirkebygning. 

Amager  grens  kor  sang  »Gå  ind  ad  den  snævre  port«,  hvorefter 
præsidentinden  for  Kvindelig  Hjælpeforening,  søster  Karla  Ander- 
sen, fik  ordet.  Hun  udtalte  sin  glæde  over  den  dejlige  bygning,  spe- 
cielt over  de  gode  lokaler,  som  Kvindelig  Hjælpeforening  nu  har  fået. 
Hun  fortalte  om  de  primitive  forhold  i  de  gamle  lokaler  i  Biens  Allé, 
hvor  der  ikke  var  plads  til  opbevaring  af  de  forarbejdede  ting,  og 
hvor  arbejdet  måtte  foregå  under  dårlige  forhold,  fordi  der  ikke  fand- 
tes nogen  bekvemmeligheder.  Hun  takkede  alle,  der  havde  arbejdet 
med  i  Biens  Allé,  og  ønskede  held  og  lykke  for  Kvindelig  Hjælpefor- 
ening i  Amager  gren. 

Distriktspræsidenten,  ældste  A.  Gary  Anderson,  talte  derefter  om 
tiden  i  Biens  Allé,  hvor  der  altid  havde  været  en  god  ånd  tilstede,  og 
hvor  der  havde  været  dejlige  møder.  Det  er  en  stor  velsignelse  at 
få  en  så  dejlig  kirkebygning.  Alle  missionærerne  har  lige  været  til 
tempelindvielse  i  Schweiz,  og  nu  er  vi  med  til  indvielse  af  denne 
bygning.  Folk  kan  ikke  forstå,  hvordan  vi  kan  bygge  så  mange  dejlige 
bygninger.  Det  er,  fordi  medlemmerne  arbejder  i  kirken.  Medlem- 
merne på  Amager  har  arbejdet  med  på  denne  bygning.  De  har  på 
få  måneder  oparbejdet  et  udmærket  kor.  Begyndelsen  til  det  store 
byggearbejde  er  Jesu  Kristi  Kirkes  genoprettelse  i  1830.  Vi  må  have 
tro  og  gerninger,  vi  må  arbejde  sammen,  både  i  åndelige  og  timelige 

tin;,'.  En  dag  vil  der  i  Amager  gren  være  medlemmer  nok  til  at  fylde 
bygningen. 

1.  rådgiver  i  missionspræsidentskabet,  præsident  Ejnar  Nielsen, 
fik  derefter  ordet.  Det  er  et  sindbillede  på  vort  liv,  at  denne  bygning 
rejses.  Fra  denne  bygning  skal  sæden  sås  på  Amager.  Det  er  vigtigt, 
at  sæden  sås  på  rette  måde,  og  når  sæden  er  høstet,  skal  den  sorte- 
res. Vi  skal  også  sorteres  efter  vore  gerninger.  Vi  har  haft  missionæ- 
rer i  Danmark  i  105  år.  Herren  har  talt  påny,  og  vi  har  åbenbaringer 
i  dag,  ligesom  vi  havde  i  gamle  dage.  Vi  skal  have  kærlighed  til  hin- 
anden, så  vil  vi  gå  fremad. 

Søster  Valborg  Jørgensen  sang  derefter  »Dette  hus  velsign,  o  Gud«, 
og  missionspræsident  Junius  M.  Sorensen  holdt  så  indvielsestalen, 
og  udtalte  bl.  a. : 


Fra  indvielsen  af  Amager  grens   kirkebygning. 

Det  er  en  stor  velsignelse,  at  vi  kan  samles  i  denne  bygning.  Jeg 
takker  Herren,  at  vi  har  haft  anledning  til  at  bygge  denne  bygning. 
Det  har  været  en  stor  glæde  og  lykke  at  kunne  gøre  det.  Bygningen 
blev  til  på  den  måde,  at  broder  Hvistendahl  og  jeg  begyndte  at  bygge 
et  hus  på  papiret;  vi  sad  mange  aftener  og  udarbejdede  enkeltheder- 
ne, og  en  arkitekt  lavede  så  den  rigtige  tegning,  og  bygningen  er 
altså  ikke  udarbejdet  i  Salt  Lake  City.  Tidligere  missionær,  Victor 
Fonnesbeck,  fandt  grunden  her  på  Kretavej,  og  fra  Salt  Lake  City 
fik  vi  tilladelse  til  at  bygge.  Københavns  kommune  var  lidt  længere 
om  at  give  de  fornødne  tilladelser,  men  til  sidst  kunne  vi  begynde 
at  bygge,  og  jeg  synes,  vi  har  fået  en  smuk  og  dejlig  bygning  ud  af 

det,  der  begyndte  på  papiret.  Præsident  Sorensen  citerede  derefter 
nogle  af  Kristi  udtalelser  fra  Mathæus  11:27 — 30,  bl.  a.:  »Kom  hid  til 
mig,  alle  I,  som  er  trætte  og  tyngede  af  byrder,  og  jeg  vil  give  jer 
hvile.«  Jesus  sagde:  »Lær  af  mig,  thi  jeg  er  sagtmodig  og  ydmyg  af 
hjertet,  så  skal  I  finde  hvile  for  jeres  sjæle.«  Vi  har  bygget  denne 
bygning  for  at  lære  om  Jesus  og  hans  lærdomme,  og  vi  inviterer  alle 
til  at  komme  og  lære  om  Jesus  og  vandre  på  hans  vej.  Vi  håber,  at 
en  trediedel  af  denne  bygning  vil  blive  brugt  af  vore  venner  og  vore 
undersøgere.  Præsident  Sorensen  citerede  fra  Mormons  Bog  Alma 
34:32:  »Dette  liv  er  tiden,  da  menneskene  skulle  berede  sig  til  at 
møde  Gud.«  Vi  har  bygget  denne  dejlige  kirke  for  at  berede  os  til 
at  møde  vor  Gud,  og  vi  håber,  alle  folk  vil  slutte  sig  til  os,  når  vi  gør 
det,  og  bruge  denne  bygning  til  at  lære  om  hans  veje  og  vandre  på 
hans  stier. 

Denne  bygning  har  plads  til  alle  de  forskellige  organisationer, 
mange  klasseværelser,  hvor  vi  kan  lære  om  Jesu  Kristi  evangelium 
og  berede  os  på  livet,  der  kommer.  Vi  skal  holde  Guds  bud  og  befa- 
linger og  omvende  os  fra  vore  synder.  Lad  os  være  trofaste.  De,  som 
bor  på  Amager,  brug  bygningen,  alle  er  velkomne,  kom  til  alle  mø- 
der. Tak  til  alle,  som  har  arbejdet  på  bygningen,  tak  til  alle,  som  har 
ydet  bidrag  i  penge,  og  tak  til  naboerne  for  deres  venlighed.  Tak  for 
de  smukke  blomster,  Danmark  er  et  blomsterelskende  folk.  Tak  til 
sangkoret  for  det  store  arbejde,  de  har  udført.  Amager  grens  kor  er 
næsten  lige  så  stort,  som  hele  grenen  var,  da  den  blev  organiseret. 
Må  Gud  velsigne  dem. 


Fra  indvielsen  af  Amager  grens   kirkebygning. 

Efter  endnu  nogle  få  bemærkninger  indviede  præsident  Sorensen 
bygningen  med  følgende  ord: 

»Vor  Fader,  du  som  er  i  himlen.  Vi,  nogle  få  af  dine  børn,  har  for- 
samlet os  her  i  dit  hus  med  en  tak  for  den  anledning,  vi  har  fået. 

Vi  takker  dig  for  denne  bygning,  som  nu  er  færdig,  og  som  vi  har 
bygget  til  din  ære  og  pris,  og  vi  takker  dig  for  det  lys  og  den  kund- 
skab, som  er  kommet  frem  over  hele  jorden  i  disse  sidste  dage,  og 
for  alle  de  velsignelser  og  den  trøst,  som  er  kommet  til  menneske- 
heden gennem  inspiration,  og  for  de  velsignelser,  som  vi  som  sidste 
dages  hellige  har  modtaget  gennem  evangeliet.  Vi  takker  dig,  at  du 
har  sendt  din  Søn  her  ned  på  jorden,  og  for  den  evangeliets  plan, 
som  han  bragte  og  lærte  os,  medens  han  var  her.  Vi  ved,  at  dit  evan- 
gelium er  gengivet,  og  at  vi  vil  komme  tilbage  til  dig,  for  ligesom  vi 
alle  dør  i  Adam,  skal  vi  alle  opstå  i  Kristus. 

Vor  Fader  i  himlen,  vi  takker  dig  for  Bibelen,  for  den  indeholder 
Jesu  Kristi  evangelium.  Fra  Bibelen  kan  vi  lære,  hvordan  vi  skal  ud- 
vikle os  her  på  jorden,  fra  Bibelen  kan  vi  lære,  hvordan  vi  skal 
dyrke  Gud. 

Vi  takker  dig,  vor  Fader,  for  anledningen  til  at  bygge  denne  byg- 
ning til  din  ære  og  pris,  og  vi  takker  dig,  at  der  ikke  har  været  nogen 
ulykker  og  uheld,  medens  vi  byggede  denne  bygning. 

Vor  Fader,  vi  indvier  denne  bygning  til  dig,  og  vi  indvier  grund- 
volden, gulvet,  væggene,  vinduerne,  værelserne,  taget  og  alt,  hvad 
der  hører  dertil,  til  dig,  og  vi  indvier  alle  møbler  og  alt  andet,  som 
findes  i  denne  bygning,  til  dig.  Og  vi  indvier  til  dig  jorden,  som 
kirken  står  på.  Og  vi  gør  det  til  din  ære  og  pris,  og  vi  beder  dig,  at 
din  ånd  altid  må  hvile  over  dette  hus,  at  dine  engle  vil  være  her  og 
vil  beskytte  dette  hus,  så  elementerne  ikke  vil  ødelægge  nogen  del  af 
denne  bygning. 

Må  de,  som  skal  lære  og  prædike  evangeliet  i  denne  bygning,  gøre 
det,  så  det  vil  blive  forstået  og  være  til  oplysning  for  alle,  som  hører 
det.  Vil  du  lade  alt,  som  foregår  i  denne  bygning,  ske  i  retfærdighed, 
og  ikke  lade  nogen  uretfærdighed  komme  ind  i  denne  bygning.  Vi 
beder  dig  velsigne  alle  dem,  som  kommer  ind  i  dette  hus  for  at  dyrke 
Herren;  vi  ved,  at  du  vil  være  med  dine  tjenere,  som  går  ud  fra 
dette  hus  for  at  forkynde  evangeliet  og  forrette  dets  ordinaneer.  Vi 
takker  dig,  at  vi  har  haft  anledning  til  at  mødes  i  denne  bygning, 
som  vi  nu  har  lagt  til  dit  rige  og  til  den  danske  mission,  og  hvor  vi 
kan  lære  folk  om  evangeliet. 

Vor  Fader  i  himlen,  vi  indvier  nu  bygningen  og  alt,  hvad  der  hø- 
rer dertil,  til  dig,  og  vi  beder  dig,  at  du  vil  tage  imod  denne  bygning 
og  anerkende  den  i  himlen,  og  vi  udfører  denne  handling  formedelst 
præstedømmets  magt  og  myndighed  og  i  Jesu  Kristi  navn.  Amen.« 

Indvielseshøjtideligheden  sluttede  med  »Hav  tak  for  profeten,  du 
sendte«  og  bøn  ved  1.  rådgiver  i  Amager  gren,  broder  Bjarne  Gram. 

M.  K. 

Orden  i  kirken 


Vi  vil  gerne  minde  søskende  om  vore  kirkebygningers  hellighed. 
De  er  bygget  til  at  dyrke  Gud  i  og  er  indviet  til  Herren,  og  de  er  hel- 
lige steder,  og  når  vi  går  ind  i  dem,  bør  vi  huske,  at  dette  er  Herrens 
hus.  I  vor  åbningsbøn  beder  vi  Herren  våge  over  os  og  lade  sin  ånd 
lede  vore  handlinger  og  inspirere  vore  ord.  Jeg  er  bange  for,  at  hvis 
Herren  ville  tale  lige  så  rent  ud  til  os,  som  vi  taler  til  ham,  ville  han 
sige  til  nogle  af  os,  at  der  skal  nerver  til  at  bede,  som  vi  gør. 

Når  mødet  er  begyndt,  skulle  vi  ikke  bevæge  os  omkring,  heller 
ikke  hviske,  og  når  klasserne  går  til  deres  pladser,  skal  de  gå  med 
orden  og  uden  uro,  og  når  vi  samles  igen,  skal  alle  klasserne  komme 
ind  samlet  og  indtage  deres  pladser,  og  ikke  komme  spredt  og  være 
op  til  fem  minutter  om  at  komme  ind  i  salen. 

Dette  skal  overvåges  af  præsidenterne  for  de  forskellige  organisa- 
tioner, og  grensforstanderskabet  skal  se  efter,  at  de  gør  deres  pligt 
med  at  holde  orden  i  deres  organisation. 

Orden  er  himlens  første  lov,  orden  er  Kirkens  første  lov,  og  orden 
burde  være  hjemmets  første  lov.  Jeg  tror,  at  en  del  af  dette  skulle 
begynde  i  hjemmet.  Som  regel  er  det  sådan,  at  hvis  vi  har  orden  og 
respekt  i  vore  hjem,  vil  vi  også  have  det  i  vore  kirkebygninger.  Lære 
og  Pagter  siger,  at  megen  latter  er  syndigt,  og  jeg  tror,  vi  alle  er  enige 
om,  at  uro  og  forvirring  i  Herrens  hus  er  en  større  synd.  Det  gør  et 
dårligt  indtryk  på  vore  undersøgere,  og  jeg  er  bange  for,  at  vi  i  nogle 
tilfælde  jager  dem  bort  fra  Kirken,  og  hvis  vi  gør  det,  vil  vi  blive 
holdt  ansvarlige  for  vore  handlinger. 

Vi  i  missionspræsi'dentskabet  beder  Dem  indtrængende  følge  de 
råd  og  vejledninger,  som  De  får  af  grensforstanderen  og  præsidenter- 
ne for  organisationerne.  Vi  ønsker  ikke  at  være  personlige  eller  at 
fornærme  nogen,  men  vi  skal  respektere  Herrens  hus  og  have  orden 
og  mindre  uro  og  støj.  Det  er  egoistisk  at  sidde  og  hviske  eller  lave 
anden  støj  under  et  møde,  eller  at  rejse  sig  op  og  gå  ud  eller  ind.  Det 
får  måske  Dem  selv  til  at  føle  Dem  bedre  tilpas  i  øjeblikket,  men 
hvad  med  de  folk,  som  gerne  vil  lytte  for  at  få  den  åndelige  opløft- 
ning, som  uroen  forhindrer?  Når  musikken  begynder  at  spille  ved 
begyndelsen  af  et  møde,  er  det  indledningen  til  en  gudstjeneste  for 
vor  Herre.  Lad  os  vise  vor  kærlighed  og  respekt  for  ham  og  for  an- 
dre folks  rettigheder.  Dette  vil  ikke  være  noget  problem,  hvis  vi  alle 
hjælper  med  og  gør  vor  del. 

Må  Herren  være  med  os  og  velsigne  os  i  dette,  og  vi  er  sikre  på, 
at  vi  alle  vil  blive  lykkelige  over  det  gode,  vi  opnår  ved  det. 

Deres  hengivne  brødre  i  Missionspræsidentskabet 
Junius  M.  Sorensen.  Ejnar  Nielsen.  Grant  R.  Ipsen. 

Referater  fra  distriktskonferencerne: 
Kobenhavn  distrikt  24.  25.  og  26.  september 

Konferencen  i  København  distrikt  indledtes  med  et  missionærmøde 
lørdag  eftermiddag  kl.  14  for  alle  missionærer  i  distriktet. 

Lørdag  aften  blev  Amager  grens  nye  kirkebygning  indviet  ved  en 
smuk  højtidelighed.  Referatet  af  denne  højtidelighed  findes  andetsteds 
i  bladet. 

Søndag  morgen  fortsattes  konferencen  med  præstedømsmøde  kl.  9. 
Mødet  var  under  præsidium  af  1.  rådgiver  i  missionspræsidentskabet, 
præsident  Ejnar  Nielsen,  og  under  ledelse  af  distriktspræsident,  æld- 
ste A.  Gary  Anderson.  Præstedømmet  blev  delt  i  det  aronske  og  mel- 
kisedekske  præstedømme,  og  de  to  klasser  fik  instruktioner  af  hen- 
holdsvis 2.  rådgiver  i  missionspræsidentskabet,  præsident  Grant  R. 
Ipsen,  og  præsident  Ejnar  Nielsen.  Tilstede  58. 

Samtidig  afholdtes  Kvindelig  Hjælpeforenings  møde  under  ledelse  af 
søster  Mary  G.  Sorensen.  Under  mødet  talte  søster  Meta  Svane  Hansen 
over  emnet  »Vi  tjener  bedst,  når  vi  er  i  godt  humør«.  Efter  en  piano- 
solo ved  søster  Inger  Fischer  talte  søster  Mary  G.  Sorensen  over  sam- 
me emne.  Til  slut  hørte  vi  nogle  bemærkninger  ved  missionspræsident 
Junius  M.  Sorensen,  der  talte  om  kvindens  betydning.  Kvindelig  Hjæl- 
peforenings sangkor  fra  København  gren  medvirkede  under  ledelse 
af  søster  Valborg  Jørgensen.  Tilstede  51. 

Kl.  10,30  afholdtes  søndagsskole  med  deltagelse  af  børn  og  voksne 
fra  de  tre  grene  i  distriktet:  Amager,  København  og  Slagelse.  Emnet 
var  de  forskellige  lignelser,  og  det  var  betagende  at  se  de  små  børn 
stå  så  frimodigt  frem  og  fremføre  hver  sin  lignelse.  Rørnekor  fra  Ama- 
ger og  København  sang  flere  sange,  og  ind  imellem  hørte  vi  en  solo- 
sang af  søster  Karla  Andersen  fra  Amager  gren,  en  duet  ved  søstrene 
Anne  Lise  og  Gudrun  Pedersen  fra  Slagelse  gren  og  en  duet  ved  sø- 
ster Henny  Holmegaard  og  søster  Annie  Jensen  fra  København  gren- 
Tiden  blev  til  sidst  overgivet  til  præsident  Junius  M.  Sorensen,  der 
kaldte  forskellige  søstre  og  brødre  op  for  at  sige  nogle  ord.  Under  søn- 
dagsskolen blev  Kirkens  og  missionens  autoriteter  opretholdt  ved  præ- 
sident Ejnar  Nielsen.  Tilstede  235. 

Konferencen  fortsattes  kl.  15  med  et  møde  for  funktionærer  og  klas- 
seledere. Efter  den  indledende  sang  og  bøn  var  der  instruktioner  ved 
præsidenten  for  G.U.F.s  hovedbestyrelse,  ældste  Glenn  A.  Smith,  an- 
gående rækkefølgen  af  myndighed  i  missionen:  Missionspræsident, 
distriktspræsident,  grensforstander  o.  s-  v.  Præsident  Junius  M.  So- 
rensen talte  derefter  om  »Orden  i  Herrens  hus«.  Forsamlingen  blev 
derefter  delt  i  forskellige  klasser  efter  de  stillinger,  de  har  i  de  for- 
skellige organisationer,  og  fik  instruktioner  af  missionspræsidentska- 
bet og  præsidenterne  for  hovedbestyrelserne.  Tilstede  97. 

Søndag  aften  afholdtes  gudstjeneste  med  taler  af  medlemmerne  i 
missionspræsidentskabet.  Efter  den  indledende  sang  og  bøn  sang  Ama- 

ger  grens  kor  under  ledelse  af  grensforstander  Villy  Sørensen  og  med 
søster  Inger  Fischer  som  organist  »Er  Gud  for  os«,  hvorefter  præsi- 
dent Grant  R.  Ipsen  talte  om,  at  man  skal  bruge  visdom  i  alle  ting, 
talte  om  lydighed  og  brugte  eksempler  fra  Bibelen.  Derefter  talte  præ- 
sident Ejnar  Nielsen  om  evigt  liv,  hvorefter  en  dobbeltkvartet  be- 
stående af  missionærer  sang  »Herligt  lyser  Faderens  nåde«.  Til  slut 
talte  præsident  Junius  M.  Sorensen  om  livets  plan  og  hvad  der  ven- 
tes af  os.  Amager  grens  sangkor  sang  »Guds  Ånd  som  en  ild«,  hvor- 
efter broder  Martin  Thomsen  sluttede  med  bøn.  Tilstede  183- 

Konferencen  afsluttedes  mandag  aften  med  en  strålende  koncert 
under  ledelse  af  ældste  Howard  R.  Johnson  og  med  broder  Niels  Hen- 
riksen som  organist  og  søster  Inger  Fischer  som  akkompagnatør.  Kø- 
benhavn grens  sangkor  sang  en  række  prægtige  sange,  hvoraf  særligt 
kan  fremhæves  »Merry  life«  og  slutningssangen  »Nu  er  dagen  gået«. 
Imellem  korets  sange  hørte  vi  en  pianosolo  ved  broder  Niels  Hen- 
riksen, en  missionær-dobbeltkvartet,  en  tale  af  præsident  Junius  M. 
Sorensen,  pianosolo  af  en  af  kirkens  gode  venner,  fru  Randi  Mygind, 
en  dame-dobbelt-terzet  og  et  missionær-herrekor.  Tilstede  250. 

Umiddelbart  efter  koncerten  afholdtes  en  vellykket  bazar,  hvor 
Kvindelig  Hjælpeforening  fra  Amager  og  København  solgte  smukke 
håndarbejder  og  forfriskninger. 

Alle  konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste  A.  Ga- 
ry Anderson.  Alle  møderne  blev  afholdt  i  Amager  grens  nye  kirkebyg- 
ning. 

A.  G.  A.  og  M.  K. 

Aalborg  distrikt  8.  og  9.  oktober 

Distriktskonferencen  i  Aalborg  begyndte  med  en  koncert  under  le- 
delse af  søster  Iris  Larsen,  med  ældste  Allan  Eliason  som  dirigent  og 
søster  Inge  Andersen  som  organist. 

Koncerten,  som  overværedes  af  185  tilhørere,  blev  en  stor  sukces. 
Afvekslende  med  sange  af  koret,  som  består  af  30  medlemmer,  hørte  vi 
kvartet  og  duet  samt  klaversoli  af  ældste  Neldon  Oborn.  Efter  koncer- 
ten afholdt  Kvindelig  hjælpeforening  en  kombineret  bazar  og  under- 
holdning, hvorunder  der  også  blev  solgt  desserter  og  smørrebrød. 

Søndag  morgen  kl-  9  afholdt  Kvindelig  hjælpeforening  og  præste- 
dømmet hver  sit  møde.  Under  præstedømsmødet  blev  en  broder  or- 
dineret til  diakon,  to  brødre  fra  lærer  til  præst  og  to  fra  præst  til 
ældste.  Tilstede  48. 

Kl.  10,30  begyndte  søndagsskolen  med  velkomst  ved  distriktspræsi- 
dent, ældste  Paul  C.  Burgoyne.  Efter  sangen  »Vær  velkommen,  søndag 
morgen«  og  bøn  ved  broder  Charles  Larsen  blev  Kirkens  autoriteter 
opretholdt  ved  1.  rådgiver  i  missionspræsidentskabet,  præsident  Ejnar 
Nielsen,   hvorefter  tiden   blev   overgivet   til   søndagsskoleklasserne   fra 

Aalborg  kirkebygning. 


de  forskellige  grene  i  distriktet,  og  vi  hørte  nogle  vidunderlige  taler 
fra  børnene  over  emnet  »Gud  —  mennesker  —  visdom  og  vækst«,  præ- 
senteret på  flonelstavle.  Ind  imellem  talerne  fik  vi  nogle  dejlige  sange 
fra  søndagsskolerne  i  Aalborg,  Hjørring  og  Frederikshavn  grene.  Ef- 
ter at  programmet  var  blevet  præsenteret,  kaldte  missionspræsident 
Junius  M.  Sorensen  forskellige  søskende  op  til  talerstolen,  og  hvor 
var  det  dejligt  at  høre  de  forskellige  medlemmer  tale  og  bære  deres 
vidnesbyrd  om  Guds  sande  Kirke  for  os. 

Der  sluttedes  med   sangen  »Tak   for  vor  skole«  og  bøn  ved   søster 
Andersen,  Løgstør.  Tilstede  197. 

Søndag  eftermiddag  kl.  14  var  der  funktionærmøde  for  alle,  som  har 
stillinger  i  Kirken.  Vi  fik  gennem  dette  funktionærmøde  belærende 
instruktioner  gennem  taler,  filmsfremvisninger  og  flonelstavle.  Mødet 
blev  ledet  af  distriktspræsident  Paul  C.  Burgoyne,  og  funktionærerne 
blev  delt  i  forskellige  klasser,  der  var  under  ledelse  af  henholdsvis 
missionspræsident  Junius  M.  Sorensen,  søster  Mary  G.  Sorensen,  æld- 
ste Marion  N.  Davidson  og  ældste  Glenn  Smith.  Tilstede  ialt  84. 

Konferencens  hovedmøde  afholdtes  søndag  aften  kl.  19.  Efter  ind- 
ledningssangen  »Kom  hellige«  og  bøn  ved  broder  Aage  Dahl,  Viborg, 
sang  Aalborg  grens  sangkor  »I  østen  stiger  solen  op«- 

Aftenens  første  taler  var  2.  rådgiver  i  missionspræsidentskabet, 
præsident  Grant  R.  Ipsen,  som  i  sin  tale  kom  ind  på  den  store  for- 
virring, som  findes  blandt  mennesker  i  dag  angående  Bibelen  og  dens 
lærdomme.  »Folk  i  dag  laver  om  på  Bibelen,  så  det  passer  efter  deres 
egne  lyster.  Vi  har  i  dag  barnedåben,  som  er  en  vederstyggelighed 
for  Herren.  Bibelen  lærer,  hvorledes  Johannes  døbte  i  Jordanfloden 
med  omvendelsens  dåb  til  syndernes  forladelse.«  Præsident  Ipsen 
sluttede  med  at  bede  os  være  forsigtige  med,  hvad  vi  hører  fra  andre, 
og  nedbad  til  sidst  Guds  velsignelse  over  forsamlingen. 

Derefter  talte  præsident  Ejnar  Nielsen,  som  i  sin  tale  beviste  Mor- 
mons Bogs  sandhed  ud  fra  Joh.  10:16::  »Men  jeg  har  andre  får«.  Præ- 
sident Nielsen  sagde  bl.  a.:  »Vi  skal  lære  at  finde  vejen  til  Guds  sand- 
hed og  lytte  til  den  gode  Ånd,  som  får  os  til  at  bede  til  Faderen.  Hvis 
vi  læser  Mormons  Bog  rigtigt  igennem  og  beder  oprigtigt  til  Gud,  så 
vil  vi  få  den  vished  om,  at  den  er  sand-  Vi  skal  alle  stræbe  efter  at  gøre, 
som  Gud  har  befalet  os,  så  vi  kan  få  en  ophøjelse  i  hans  nærhed,  thi 
den  dag  vil  komme,  da  bøger  bliver  åbnede,  og  vi  vil  få  det,  som  vi 
har  fortjent.«  Præsident  Nielsen  sluttede  sin  tale  med  at  bede  til,  at 
vi  måtte  få  øjnene  op  for  Guds  sande  værk. 

Aalborg  grens  sangkor  sang  derefter  »Almagts  Gud«,  hvorefter  mis- 
sionspræsident Junius  M.  Sorensen  stod  frem  på  talerstolen. 

Præsident  Sorensen  talte  om  åbenbaring  og  sagde  bl.  a. :  Vi  lærer 
igennem  Bibelen  om,  hvorledes  Gud  åbenbarer  sig  til  menneskene  på 
jorden.  Er  disse  åbenbaringer  ophørt  med  apostlenes  død,  således 
som  mange  påstår?  Svaret  må  blive  nej.  Vor  Kirke  bliver  i  dag  ledet 
ved  åbenbaring  fra  Gud  og  Kristus,  thi  der  er  ikke  givet  noget  andet 
navn  under  himlen,  ved  hvilket  vi  kan  blive  frelst.  Præsident  Soren- 
sen sluttede  sin  tale  med  at  bære  sit  vidnesbyrd. 

Distriktspræsident  Paul  C-  Burgoyne  sluttede  den  dejlige  aften  med 
at  lakke  alle,  som  havde  overværet  konferencen,  hvorefter  forsamlin- 
gen sang  »Guds  Ånd  som  en  ild«  og  broder  Anton  Falden  sluttede 
med  bøn.  Tilstede  187. 

Alle  konferencens  møder  var  under  præsidium  af  missionspræsi- 
dent Junius  M.  Sorensen  og  under  ledelse  af  distriktspræsident,  ældste 
Paul  C.  Burgoyne. 

Det  var  en  dejlig  konference,  der  blev  afholdt  i  Aalborg.  Vi  er  tak- 
nemmelige for  den  store  glæde  det  er  at  mødes  med  trosfæller  fra  de 
forskellige  grene,  og  det  styrker  og  hjælper  os  til  fortsat  at  bidrage 
til  at  bringe  Guds  sande  evangelium  ud  til  alle  mennesker. 

H.H. 


Er  Mormons  Bog  Guds  ord? 

Af  Jakob  Jensen,  København. 

(Fortsat  fra  august  nummeret). 

Jakob  kaldte  sine  sønner  til  sig  og  sagde,  at  han  ville  forkynde  dem, 
hvad  der  skulle  hænde  dem  i  de  sidste  dage.  Ruben,  der  var  den  før- 
stefødte, skulle  miste  denne  forret;  Simeon  og  Levi,  som  i  deres  vrede 
havde  dræbt  nogle  mænd,  skulle  spredes  i  Israel;  Juda,  »dig  skal  dine 

brødre  prise ikke  viger  kongespir  fra  Juda,  ej  hersker  stav  fra  hans 

fødder,  til  han,  hvem  den  tilhører,  kommer,  ham  skal  folkene  lyde...«; 
»Zebuion  har  hjemme  ved  havets  kyst,  han  bor  ved  skibenes  kyst, 
hans  side  er  vendt  mod  Zidon.«  »Isakar fandt  hvilen  sød  og  lan- 
det lifligt;  derfor  bøjed  han  ryg  under  byrden  og  blev  en  ufri  træl.« 
»Dan  dømmer  sit  folk  så  godt  som  nogen  Israels  stamme.  Dan  bliver 

en  slange  ved  vejen På  din  frelse  bier  jeg,  Herre!«  »Gad,  på  ham 

gør  krigerskarer  indhug,  men  han  gør  indhug  i  hælene  på  dem.« 
»Aser,  hans  føde  er  fed,  lækkerier  for  konger  har  han  at  give.«  »Naf- 

tali  er  en  løssluppen  hind,  han  fremfører  yndig  tale.«  »Josef er 

et  yppigt  vintræ  ved  kilden,  bueskytter  fejder  imod  ham,  strides 

med  ham,  gør  angreb  på  ham,  men  hans  bue  er  stærk,  hans  hænders 
arme  rappe Og  Gud  den  Almægtige,  han  velsigne  dig Din  fa- 
ders velsignelser  overgår  de  ældgamle  bjerges  velsignelser,  de  evige 
højes  herlighed.  Måtte  de  komme  over  Josefs  hoved,  over  issen  på 
fyrsten  blandt  brødre!«  »Benjamin,  den  rovlystne  ulv,  om  morgenen 
æder  han  rov,  om  aftenen  deler  han  bytte!«  Jakob  velsignede  alle  sine 
sønner  og  som  sin  sidste  vilje  bad  han  dem,  når  han  var  død,  om 
at  jorde  ham  i  det  gravsted,  som  Abraham  havde  købt,  og  hvor  han, 
Abraham,  var  jordet  sammen  med  sin  hustru  Sara,  og  Isak  med  sin 
hustru  Rebekka  og  hvor  han  selv  havde  jordet  Lea.  Graven  lå  på  Mak- 
pelas  Mark  over  for  Mamre  i  Kana'ans  Land. 

Kort  efter  udåndede  Jakob  og  efter  sit  ønske  blev  han  ført  til  Ka- 
na'ans Land  og  jordet  i  sine  fædres  gravsted. 

Da  Josefs  brødre  så,  at  deres  fader  var  død,  frygtede  de,  at  Josef 
skulle  være  vred  på  dem  og  ville  gengælde  det  onde,  de  havde  gjort 
imod  ham,  og  de  gik  til  ham  og  sagde,  at  deres  fader  havde  bedt  dem 
sige  til  Josef:  »Tilgiv  dog  dine  brødres  brøde  og  synd«,  og  Josef  græd 
over  deres  ord  til  ham.  De  sagde,  de  ville  være  hans  trælle,  men  han 

sagde  til  dem:  »Frygt  ikke,  er  jeg  vel  i  Guds  sted?  I  tænkte  ondt  mod 
mig,  men  Gud  tænkte  at  vende  det  til  det  gode  for  at  gøre,  hvad  nu 
er  sket,  og  holde  mange  folk  i  live;  frygt  ikke,  jeg  vil  sørge  for  eder 
og  eders  kvinder  og  børn!«  Således  trøstede  han  dem  og  satte  mod 
i  dem. 

Josef  boede  nu  i  Ægypten,  både  han  og  hans  faders  hus,  og  han 
blev  110  år  gammel  og  så  børn  i  tredie  led  af  Efraim,  og  også  børn 
af  Manasses  søn  Makir.  Så  sagde  han  til  sine  brødre:  »Jeg  dør  snart, 
men  Gud  vil  se  til  eder  og  føre  eder  fra  landet  her  til  det  land,  han 
tilsvor  Abraham,  Isak  og  Jakob.«  Og  han  tog  Israels  sønner  i  ed  og 
sagde:  »Når  Gud  ser  til  eder,  skal  han  føre  mine  ben  bort  herfra!« 
Så  døde  Josef,  og  man  balsamerede  ham  og  lagde  ham  i  kiste  i  Ægyp- 
ten. 

Dette  er,  hvad  der  kan  læses  i  Første  Mosebog  fra  11.  kapitel  til 
slutningen.  Det  er  ikke  alt,  hvad  der  står,  men  det  er  det  vigtigste 
for  at  bevise  Mormons  Bog.  Der  bliver  mere,  for  jeg  vil  gerne  have 
det  frem  til  nutiden. 


Jeg  vil  nu  vise  Adams  slægtled  indtil  Abraham,  Adam,  Set,  Enos, 
Kenan,  Mahalal'el,  Jered,  Enok,  den  7.  fra  Adam,  det  var  den  Enok, 
der  fik  befaling  fra  Herren  om  at  tale  til  folket,  og  som  senere  blev 
optaget  til  himlen,  men  Enoks  førstefødte,  Metusalem,  skulle  føre 
slægten  videre  og  fik  sønnen  Lemek,  hvis  søn  var  Noa,  som  byggede 
arken.  Noas  Sønner  var  Sem,  Kam  og  Jafet.  Sem,  den  førstefødte,  fik 
sønnen  Arpaksjad,  og  slægten  fortsættes  med  Sjela,  Eber,  Peleg,  Re'u, 
Serug,  Nakor  og  Tara,  som  er  Abrahams  fader.  Dette  er  altså  Abrahams, 
Isaks  og  Jakobs  slægtled.  Jakob  havde  tolv  sønner,  og  deraf  tager  vi 
dem,  der  er  de  vigtigste  for  Mormons  Bog,  ja,  de  har  alle  betydning, 
men  for  Mormons  Bog  er  det  særlig  Levi  og  Josef;  Moses  var  af  Levis 
slægt. 

Der  var  kommet  en  ny  konge  i  Ægypten,  som  ikke  kendte  Josef, 
og  han  var  bange  for,  at  Israels  folk  skulle  blive  for  stort  og  talrigt, 
og  at  de  skulle  gå  imod  ægypterne,  hvis  der  skulle  blive  krig.  Han  var 
en  meget  ugudelig  mand,  og  han  udstedte  den  befaling,  at  alle  drenge- 
børn, der  blev  født,  skulle  dræbes. 

Men  der  var  en  af  Levi  stamme,  der  giftede  sig  med  en  Levi  datter, 
og  hun  fødte  en  dreng,  og  han  var  så  smuk,  så  hans  moder  gemte 
ham,  til  han  var  tre  måneder  gammel,  men  så  turde  hun  ikke  længere 
beholde  ham,  og  hun  lavede  så  en  kurv  og  lagde  drengen  i  den  og 
satte  den  ud  der,  hvor  Faraos  datter  kom  ned  til  Nilen  for  at  bade, 
og  drengens  søster  holdt  vagt.  Da  Faraos  datter  så  drengen,  sagde  hun: 
»Det  må  være  et  af  hebræernes  drengebørn.«  (Fortsættes). 

Nyt  fra  hjælpeorganisationerne 


Kvindelig  hjælpeforening 

Kære  læsere! 

Skønt  denne  rubrik  er  beregnet  til  Kvindelig  hjælpeforening,  tror 
jeg,  at  alle  vil  læse  følgende  artikel.  Den  er  en  del  af  en  tale  holdt  af 
afdøde  apostel  John  A.  Widtsoe.  Den  henvender  sig  ikke  alene  til  Kvin- 
delig hjælpeforenings  ledere  og  til  hvert  medlem  af  denne  organisation, 
men  henvender  sig  til  enhver,  der  har  en  stilling  i  kirken,  så  vel  som 
til  ethvert  medlem  af  Kirken.  Gennem  hver  enkelt  persons  tro,  bønner 
og  arbejde  går  dette  værk  fremad-  Det  gør  ingen  forskel,  om  vi  har  en 
høj  og  ansvarsfuld  stilling  eller  blot  en  ringe  stilling,  verdens  øjne  hvi- 
ler på  os.  Vort  eksempel  taler  højere  end  vore  ord.  Der  er  visse  egen- 
skaber, som  vi  må  være  i  besiddelse  af,  hvis  vi  vil  være  til  størst  gavn 
for  vore  omgivelser  og  få  størst  tilfredsstillelse  ud  af  vort  arbejde. 

Her  er  nogle  få  af  de  regler,  som  apostel  Widtsoe  giver  os: 

1.  Lederen  tror  på  sit  arbejde. 

Lederen  må  først  og  fremmest  —  som  en  hovedegenskab  —  tro  på 
den  sag,  som  han  repræsenterer,  tro  på  Kirken,  tro  på  arbejdet,  tro 
på  dem,  der  står  over  ham,  tro  på  sine  medarbejdere,  tro  på  sig  selv, 
tro  på,  at  det  arbejde,  der  er  betroet  ham,  kan  udføres.  Med  mindre  en 
leder  har  en  sådan  tro,  er  slaget  tabt,  og  der  er  intet  håb  for  ham.  Han 
må  have  den  slags  tro,  som  gjorde  det  muligt  for  Brigham  Young  at 
kaste  sig  selv  og  sit  folk  ud  i  ødemarken  ved  bredden  af  en  saltsø; 
den  slags  tro,  som  fik  Jerikos  mure  til  at  falde,  den  slags  tro,  der  fik 
den  dårligt  talende  Moses  til  at  blive  den  mægtige  lovgiver  og  strå- 
lende leder,  og  den  stammende  Enok  til  at  blive  den  største  af  alle 
patriarker,  næst  efter  Adam;  den  slags  tro,  som  ved,  at  enhver  dreng 
eller  pige  kan  blive  en  glimrende  mand  eller  kvinde.  Sådan  er  den 
tro,  som  vi  behøver,  hvis  det  skal  lykkes  os  at  blive  gode  ledere. 

2.  Lederen  må  elske  sit  arbejde. 

Tro  alene  er  utilstrækkelig;  den  må  være  forbundet  med  kærlighed. 
Der  er  en  bestemt  forbindelse  mellem  tro  og  kærlighed,  men  der  er 
også  en  skarp  adskillelse.  Det  menneske,  der  har  tro,  og  til  denne  tro 
føjer  kærlighed  til  sit  arbejde,  til  sagen,  til  sine  overordnede,  til  sine 
medarbejdere,  finder  begejstring  i  arbejdet.  Et  sådant  menneske  har 
vundet  den  anden  egenskab,  der  kræves  til  at  lede,  for  kærlighed  avler 
kærlighed,  ligesom  en  rulle  tråd,  der  bliver  gjort  elektrisk,  skaber 
strøm  i  en  rulle,  der  ligger  ved  siden  af. 

3.  Lederen  må  forstå  sit  arbejde. 

Tro  og  kærlighed  må  næres,  og  den  bedste  måde  at  nære  dem  på, 
er  at  skaffe  sig  fuld  kundskab  om  det  foreliggende  arbejde.  Derfor  må 
lederen  forstå  sit  arbejde.  Han  må  kende  opbygningen,  principperne, 
idealerne  og  fremgangsmåden  ved  det  arbejde,  han  har  med  at  gøre. 

Samtidig  med,  at  hans  kærlighed  avler  kærlighed  hos  dem,  han  sam- 
arbejder med,  vil  hans  kundskab,  efterhånden  som  han  erhverver  den, 
gøre  hans  medarbejdere  stærkere,  end  de  ville  blive  uden  denne  kund- 
skab. Den  mand,  der  har  kundskab,  regerer  verden. 

4.  Lederen  må  være  flittig  og  udholdende. 

Hverken  tro,  kærlighed  eller  kundskab  kommer  frem  til  stadighed 
undtagen  gennem  arbejde.  Flid  er  en  ufravigelig  lederegenskab.  Jeg 
behøver  ikke  at  fremhæve  dette,  for  det  er  selvindlysende,  men  det 
menneske,  som  ikke  vil  betale  prisen  med  hårdt  arbejde,  kan  ikke  bli- 
ve leder.  Historien  er  et  bevis  på,  hvorledes  storhed  og  lederskab  er 
blevet  opnået  gennem  hårdt  og  vedvarende  arbejde.  Enhver  stor  leder 
ved,  hvorledes  han  skal  arbejde  og  er  villig  til  at  arbejde  flittigt  og 
vedvarende  og  kender  ikke  til  nederlag. 

5.  Lederen  har  en  bøn  i  sit  hjerte. 

Enhver  sand  leder  kender  sine  begrænsninger.  Ingen  leder  er  så 
tåbelig  at  tro,  at  han  ved  alting.  Ingen  leder  tror,  at  han  uden  hjælp 
kan  udføre  det  store  arbejde,  der  er  pålagt  ham.  Den  store  leder  siger: 
Jeg  kender  mine  begrænsninger,  men  jeg  ved  også,  at  omkring  mig 
ligger  den  ubegrænsede  verden,  der  er  kontrolleret  af  Gud,  og  hvori 
der  ligger  ufattelige  kræfter.  Og  hvis  jeg  på  en  eller  anden  måde  kan 
oprette  forbindelse  med  disse  kræfter  ved  at  adlyde  Guds  love,  ved  at 
holde  mig  nær  til  universets  Mester,  kan  jeg  drage  den  hjælp,  jeg  be- 
høver, ud  af  tingene  omkring  mig.  Således  bliver  lederen  stærkere  end 
et  almindeligt  menneske.  Derfor  har  hver  eneste  stor  leder  haft  en 
bøn  i  sit  hjerte.  Marskal  Foch,  der  på  knæ  bad  sine  daglige  bønner, 
er  et  bevis  på  den  måde,  hvorpå  ledere  søger  hjælp. 

Det  menneske,  der  opnår  disse  lederegenskaber:  tro  på  arbejdet, 
kærlighed  til  arbejdet,  forståelse  af  arbejdet,  arbejder  for  at  udføre 
det  og  beder  til  Gud,  vil  ved  Guds  Ånds  hjælp  se  alle  sine  anstrengelser 
bære  frugt.  Han  må  i  alle  ting  søge  hjælp  fra  Guds  Helligånd.  Til  at 
skabe  ledere  har  man  ikke  fundet  nogen  tilfredsstillende  erstatning  for 
Guds  Helligånds  kærlige,  hjælpsomme  nærværelse. 

Lad  mig  af  disse  fem  hovedegenskaber  hos  en  leder  uddrage  fem 
mindre,  blot  for  at  hjælpe  på  hukommelsen. 

1  a.  Lederen  er  optimist. 

Lederen  ser  mulighederne,  aldrig  umulighederne.  Han  ser  lyset, 
han  dvæler  ikke  i  skyggen.  Han  ser  det  gode  hos  sine  medmennesker, 
han  ser  sjældent  det,  der  er  dårligt.  Han  har  tillid  og  tillader  ikke  sig 
selv  at  have  mistillid.  En  opløftende  optimisme,  der  kommer  af  tro,  er 
en  af  de  store,  personlige  egenskaber  hos  den  store  leder. 

2  a.  Lederen  er  ædelmodig  og  selvudslettende. 

Af  egenskaben  kærlighed  kommer  den  anden,  mindre  egenskab 
ædelmodighed  og  selvudslettelse.  Lederen  giver  mere,  end  han  mod- 
tager. De  husker  de  gamle  vikinger.  Yikingehøvdingen  drog  over  ha- 
vene, og  når  sejren  var  vundet,  delte  han  sit  bytte  blandt  sine  mænd, 
men  ikke  en  eneste  ting  tog  han  til  sig  selv.  Den  leder,  som  tænker  på 

sig  selv  i  rampelyset,  og  som  ikke  deler  en  smule  offentlig  ære  med 
sine  medmennesker  og  medarbejdere,  er  ikke  en  sand  leder.  En  leder 
behøver  ikke  altid  at  stå  foran  mængden;  han  kan  af  og  til  udslette 
sig  selv  og  lade  en  anden  få  æren  af  det  øjeblikkelige  bifald.  Hvis  han 
kan  gøre  dette,  bliver  han  stærk  i  sin  stilling  som  leder.  »Hvad  fordel 
er  der  for  mig  ved  det?«  spørger  den  sande  leder  aldrig  om. 

3  a.  Lederen  skal  stole  på  sig  selv. 

Denne  egenskab  udledes  af  kundskab.  Skønt  han  sætter  sin  lid  til 
Gud,  tror  lederen,  at  han,  da  han  er  blevet  kaldet  til  stillingen,  vil 
være  i  stand  til  at  udføre  det  givne  arbejde,  hvis  han  gør  sin  pligt 
godt.  Han  er  ikke  bange.  Han  står  selvtillidsfuld  foran  sit  arbejde  og 
foran  sine  medmennesker. 

4  a.  Lederen  planlægger  sit  arbejde  på  forhånd- 
Denne  egenskab  er  intimt  knyttet  til  den  egenskab  at  arbejde.  Den 

kaldes  sædvanligvis  organisation.  Enhver  god  arbejder,  som  ønsker 
at  blive  leder,  organiserer  sit  arbejde  og  afskyr  at  gå  uforberedt  til  sit 
arbejde.  Han  drømmer  om  sit  arbejde  om  natten,  og  han  tænker  på 
det  om  dagen,  og  han  organiserer  det  således,  at  han  på  ethvert  tids- 
punkt ved,  hvad  han  skal  gøre.  Enhver  velsmurt  maskine  — -  i.  eks. 
denne  konference  —  arbejder  så  godt,  fordi  nogen  har  forberedt  den 
i  tide.  Dette  er  et  bevis  på  lederskab. 

5  a.  Lederen  er  en  god  følgesvend. 

Af  bønnen  og  af  samfund  med  Gud  og  Guds  Ånd  kommer  den  per- 
sonlige egenskab  at  blive  en  god  følgesvend-  Den  virkelig  store  mand 
er  lige  så  villig  til  at  følge,  som  han  er  til  at  lede;  lige  så  villig  til  at 
blive  ledet  som  til  selv  at  lede,  lige  så  villig  til  at  udføre  dagens  slid, 
som  til  at  bede  en  anden  om  at  udføre  det-  Et  eller  andet  sted  er  der  for 
ethvert  menneske  en  højere  autoritet. 

Dette  er  nogle  af  de  egenskaber,  som  gør  menneskene  til  ledere. 

John  A.  Widtsoe. 

Hvis  nogen  af  os  føler,  at  vi  ikke  gør  det  bedste,  vi  kan,  eller  ikke 
opnår  den  sukces,  vi  havde  håbet  på,  bliver  vi  modløse  over  resultatet 
af  vort  arbejde.  Når  vi  har  læst  de  råd,  som  denne  mand  giver,  den 
mand,  som  kæmpede  sig  op  fra  neden,  gennem  fattigdom  og  vanske- 
ligheder, som  altid  søgte  efter  kundskab  og  en  måde  til  at  gøre  sig 
selv  og  sine  medmennesker  bedre  på,  kan  vi  så  sige,  at  vi  har  nået 
toppen  og  gør  det  bedste,  vi  kan?  Husk,  der  er  altid  plads  til  frem- 
gang. Husk,  at  det  arbejde,  du  udfører,  er  dit  arbejde,  og  det  er  din 
sag  at  gøre  det  til  en  sukces,  din  sag  at  forbedre  det,  din  sag  at  bygge 
det  op  og  at  glæde  dig  over  det. 

Må  vi  alle  være  taknemmelige  for  enhver  lejlighed,  vi  har  til  at  ar- 
bejde i  Herrens  vingård.  Der  er  intet  andet  arbejde,  der  bringer  glæde 
og  tilfredsstillelse,  som  det  at  fremme  evangeliet  her  på  jorden.  Må  vi 
stræbe  efter  at  blive  ledere  i  alt,  hvad  vi  bliver  bedt  om  at  udføre. 

Mary  G.  Sorensen, 
Kvindelig  hjælpeforenings  hovedbestyrelse. 

Søndagsskolen 

Nadververs  for  november  og  december: 

Hjælp  os,  o  Gud,  helt  at  forstå 
det  offer,  som  blev  bragt, 
da  livets  fyrste  du  lod  gå 
for  os  at  frelse  ved  sin  magt. 

Hovedbestyrelsen  i  Salt  Lake  City  forlanger,  at  hver  eneste  Præsi- 
dent i  missionerne  udfylder  detaillerede  rapporter,  for  at  de  kan  se 
hvilke  fremskridt,  der  gøres  i  missionerne.  Disse  rapporter  bliver  stu- 
deret grundigt,  og  statistikkerne  samles  omhyggeligt,  så  Hovedbesty- 
relsen ved  nøje  besked  med  søndagsskolernes  stilling  og  arbejde  ude  i 
missionerne. 

De  månedlige  rapporter,  som  kommer  ind  fra  grenens  sekretær,  er 
grundlaget  for  denne  detaillerede  oplysning.  Sekretærer  rapporterer 
almindeligvis  med  megen  nøjagtighed  og  trofasthed.  Den  regel,  at  rap- 
porter skal  fortælle  sandheden,  hele  sandheden  og  intet  andet  end 
sandheden,  bliver  respekteret  og  overholdt- 

Det  er  rigtigt  nok,  at  der  stadig  er  nogle  få  sekretærer,  som  ikke 
rapporterer,  men  det  er  også  kun  få.  De  gør  sig  altid  bemærket  ved 
deres  rapporters  fraværelse.  Men  til  det  store  flertal,  som  er  samvit- 
tighedsfulde, som  rapporterer  regelmæssigt,  siger  vi  tak.  De  har  givet 
hovedbestyrelsen  vigtige,  detaillerede  oplysninger,  som  sætter  besty- 
relsen i  stand  til  at  lægge  gode,  kloge  planer,  så  hver  gren  kan  få 
præcis  den  hjælp,  den  behøver. 

Søndagsskolens  betydning  og  virkning  hviler  på  denne  grundige 
rapportering.  Sekretærerne  opmuntres  til  at  fortsætte  deres  gode  ar- 
bejde for  grenen  og  viser  deres  tjenstvillighed  ved  at  rapportere  tro- 
fast hver  måned. 

Det  er  også  søndagsskolens  sekretærs  pligt  at  rapportere  hver  søn- 
dag i  formødet  hvor  mange,  der  har  været  til  stede  forrige  søndag, 
om  der  er  frem-  eller  tilbagegang  mellem  de  to  sidste  søndage  og  i 
forholdet  til  den  samme  søndag  sidste  år.  Det  er  her  i  formødet,  at 
søndagsskolens  bestyrelse  holdes  å  jour  med  søndagsskolens  forhold- 
Ligeledes  er  det  af  stor  vigtighel,  at  sekretæren  rapporterer,  om  ti- 
derne overholdes:  en  2H  minuts  tale  skal  vare  2%  minut  og  ikke  5 
eller  7;  sangøvelsen  er  10  min.  og  ikke  6  eller  8,  klassearbejdet  skal 
vare  45  min.  og  kan  ikke  afkortes,  fordi  der  er  en  søster  eller  broder 
på  besøg  fra  en  anden  gren,  og  man  så  ønsker  et  par  ord  fra  ved- 
kommende. 

Ved  sine  rapporter  kan  sekretæren  altid  præsentere  hovedbestyrel- 
sen for  kendsgerningerne  angående  frem-  eller  tilbagegang  i  den  or- 
ganisation, som  præsidenten  er  sat  til  at  lede.  Enhver  med  en  lille 
smule  respekt  for  sig  selv  og  sit  arbejde  vil  gerne  vide  lidt  om  re- 
sultaterne, og  sekretærernes  arbejde  er  den  kilde,  hvorfra  han  må 
tage  sine  oplysninger. 

Ældste  Marion  N.  Davidson,  Præsident  for  Søndagsskolen. 

Primary 

MOTTO  for  november  og  december: 
Ærbødighed  for  vor  himmelske  Fader. 

»Herren,  vor  Gud,  vil  vi  tjene,  og  hans  røst  vil  vi  lyde.«  Josva  24:24. 

Vi  vil  nu  prøve  at  indføre  et  MOTTO,  som  vi  lærer  udenad  og  gen- 
tager, hver  gang  vi  mødes  i  Primary.  Men  vi  kan  ikke  nøjes  med  bare 
at  have  et  MOTTO,  vi  må  videre  frem,  vi  må  have  et  MÅL,  og  det  skal 
gælde  for  hele  Primary-året.  Dette  MÅL  er:  HVERT  ENESTE  BARN, 
DER  TILHØRER  KIRKEN,  BØR  FINDES  I  PRIMARY.  At  nå  dette 
nye  MÅL,  vil  kræve  store  anstrengelser,  og  vi  siger  måske  til  os  selv: 
»Hvorfor  skal  vi  have  alt  det  mas?« 

Svaret  er  parat:  »FORDI  PRIMARY  GIVER  BØRNENE  DET  STØR- 
STE, DER  FINDES  I  VERDEN  I  DAG:  JESU  KRISTI  GENGIVNE 
EVANGELIUM.« 

Med  dette  evangelium  håber  vi  at  kunne  omdanne  menneskers  liv, 
og  gennem  disse  igen  den  hele  verden.  Den  bedste  tid  at  forme  sit  liv 
er  i  barndommen.  Præsident  David  O.  McKay  sagde  ved  generalkonfe- 
rencen i  oktober  1952  lidt  om  denne  tanke: 

»En  udmærket  lærer  i  samfundskundskab  skrev  engang:  »Giv  os 
de  unge,  og  vi  vil  skabe  nye  sind  og  en  ny  jord  med  een  eneste  gene- 
ration.« 

Kommunisterne  bruger  i  dag  den  samme  fremgangsmåde,  som  Hit- 
ler brugte  med  ungdommen.  Beretningerne  fra  Øst-Tyskland  fortæller 
os,  at  man  lægger  den  allerstørste  vægt  på  at  vinde  børnene  og  de 
unge  mennesker.  Man  bruger  utroligt  store  summer  på  at  træne  ung- 
dommen. Man  tror,  at  resultatet  vil  komme  hurtigere  og  sikrere  på 
den  måde.  Man  mener,  at  det  er  tiden  og  anstrengelserne  værd, 
der  bruges  til  at  vinde  de  voksne  for  denne  tanke.  Vi  ser  igen,  at  stor 
klogskab  er  anvendt  i  en  djævelsk  hensigt. 

HAR  VI  RÅD  TIL  AT  VÆRE  MINDRE  KLOGE  I  VORT  KORSTOG 
FOR  EN  RETFÆRDIG  SAG? 

En  af  de  mest  vigtige  anledninger  vi  har  til  at  lære  børnene  evan- 
geliet er  i  søndagsskolen,  det  er  bare  ikke  nok.  Kirkens  Første  Præsi- 
dentskab følte  og  forstod,  at  børnene  behøver  ekstra  religiøs  under- 
visning i  ugens  løb,  og  derfor  gav  de  følgende  anvisning: 

»Vi  pålægger  Primaryorganisationen  det  ansvar  at  gennemføre  et 
ugentligt  program  for  Kirkens  børn,  almindeligvis  i  alderen  fra  fire 
til  og  med  det  elvte  år«. 

Hvis  derfor  vi,  som  arbejder  i  Primary,  ikke  får  medlemmernes 
børn  med  til  Primary,  har  vi  svigtet  vort  kald.  Primary  er  for  alle 
Kirkens  medlemmer  indenfor  den  ovennævnte  aldersklasse,  OG  DE 
BØR  VÆRE  TIL  STEDE. 

Vi  må  se  at  komme  bort  fra  den  tanke,  at  for  at  en  Primary  kan 
være  god,  skal  den  absolut  også  være  stor  i  medlemsantal.  Dette  har 
intet  med   fortræffeligheden  eller  standarden  at  gøre.  Når  vi  forstår 

dette,  er  vi  i  stand  til  at  koncentrere  vor  opmærksomhed   om  at  få 
hvert  barn  til  at  komme  i  Primary. 

Lad  os  arbejde  mod  vort  MÅL  og  sætte  alle  anstrengelser  ind  på  at 
nå  det  i  dette  år.  Jeg  er  vis  på,  at  Herren  vil  hjælpe  os  med  det,  som 
Han  hjælper  os  med  alt  andet. 

NB!  Vi  ønsker  særlig  at  sige  tak  til  Randers  Primary  for  deres  aldrig 
svigtende  trofasthed  og  præcision  med  hensyn  til  rapporterne.  Sekre- 
tæren, str.  Phyllis  Peterson,  gør  et  ulasteligt  stykke  arbejde. 

Ældste  Marion  N.  Davidson,  Primarys  Hovedbestyrelse- 


Gensidig  Uddannelses-forening 

I  det  amerikanske  sprog  findes  mange  ord,  som  kunne  forklare  os 
tingene  meget  tydeligere  —  hvis  de  bare  kunne  oversættes.  Et  sådant 
ord  er  »Leaderitis«.  Ikke  sandt,  De  kender  endelsen  fra  f.  eks.  rae- 
ning-itis,  difter-itis.  »Leaderitis«  er  en  sygdom,  der  som  ordet  angi- 
ver, angriber  lederne.  Det  er  en  pinefuld  sygdom.  Nogle  af  symptomer- 
ne er  følgende: 

Tåge  for  øjnene,  eller  måske  sorte,  dansende  pletter  for  øjnene  — 
træthed,  svækket  energi  — 

hovedpine,  ondt  i  ryggen,  udprægede  smerter  i  nakken,  — 
en  masse  forvirrede  undskyldninger,  som  ikke  har  spor  med  for- 
nuften at  gøre, 
og  som  man  ikke  selv  kan  finde  ud  af,  — ■ 
ustandselig  sukken,  — 
og  man  føler  sig  slået  ud. 

Vi  får  allesammen  »Leaderitis«  på  et  eller  andet  tidspunkt.  Den  er 
sandelig  pinagtig,  men  den  er  egentlig  ikke  særlig  alvorlig,  den  skal 
bare  behandles  rigtigt.  Men  du  godeste,  hvor  den  smitter,  hvis  forhol- 
dene er  gunstige.  Den  kan  hurtigt  sprede  sig  fra  organisationens  leder 
til  klasselederne,  fra  disse  til  grensforstandere,  fra  den  ene  gren  til 
den  anden.  Den  kan  tage  form  af  en  hel  epidemi  og  ødelægge  en  hel 
gren  for  slet  ikke  at  tale  om  en  hel  mission. 

Pas  på,  at  denne  sygdom  ikke  får  indpas  i  Deres  organisation;  hold 
Dem  hele  tiden  å  jour  med  dens  »puls«,  med  dens  »hjerteslag»,  vær 
vågen  for  det  mindste  sygdomstegn  i  G.U.F. 

Hør  ikke  efter  disse  meget  sigende  symptomer  som  f.  eks. :  »Vi  har 
ikke  nogen  M-Mænd  i  vor  gren«,  eller  »De  unge  mennesker  hos  os 
arbejder  så  hårdt  i  forretningen,  på  gården  eller  på  kursus,  så  de  kan 
slet  ikke  få  tid  til  at  rekreere  sig  i  G.U.F.«,  eller  »Skolen  og  de  for- 
skellige klubber  der  indenfor  tager  al  deres  tid.« 

Det  er  lige  nu  ved  efterårstide,  vi  er  allerstærkest;  vi  har  vundet 
sundhed  gennem  sommeren,  og  vi  er  stærke  nok  til  at  kunne  føre 
GdJ.F.  igennem  det  foreliggende  år.  G.U.F.  er  værdig  vor  taknemme- 

435 
»Skandinaviens  Stjerne«  i  hvert  hjem! 


lighed,  vor  tro  på  den  og  vor  hengivenhed  for  den.  Det  er  heldigvis 
således,  at  alle  de  her  nævnte  egenskaber  er  lige  så  smitsomme  som 
deres  modsætninger. 

Skulle  der  nu  være  nogle  af  vore  G.U.F.er,  der  har  fået  lettere  til- 
fælde af  »Leaderitis«,  så  vil  vi  fortælle  dem  om  en  glimrende  kur: 

Styrk  Deres  vidnesbyrd,  udvikl  Deres  taknemmelighedsfølelse,  op- 
byg og  forøg  Deres  tro.  TÆNK  PÅ,  at  De  har  det  mest  tilfredsstillende, 
mest  gunstige,  mest  vidunderlige  arbejde  i  Kirken:  ARBEJDET  MED 
DE  UNGE!  Tænk  ofte  på,  at  dette  er  et  KALD  til  Dem,  og  at  vor 
himmelske  Fader  ikke  kalder  nogen  til  et  sådant  stykke  arbejde,  uden 
at  Han  samtidig  giver  ham  styrke  og  åbner  udveje  for  ham,  så  han 
kan  udføre  det,  hvis  blot  han  selv  er  villig  til  at  arbejde. 

Vi  må  i  allerhøjeste  grad  respektere  vor  store  modstander:  Satan. 
Vi  må  arbejde  lige  så  hårdt,  som  han  gør,  og  een  ting  skulle  vi  tænke 
over:  Vi  ved,  at  retten  en  dag  vil  sejre,  men  den  vil  sejre  meget  hur- 
tigere, hvis  De  og  jeg  gør  vor  fulde  del  af  arbejdet. 

Åbn  Deres  øjne  endnu  mere  for  de  muligheder,  der  ligger  indenfor 
G.U.F.  og  for  den  værdi  en  sjæl  har  for  vor  himmelske  Fader.  Erstat 
Deres  suk  med  smil,  tag  kraftigt  fat  i  stedet  for  at  føle  Dem  slået  ud. 

Der  vil  altid  findes  dem  iblandt  os,  som  vil  sige:  »Det  kan  slet  ikke 
lade  sig  gøre  (om  en  eller  anden  tænkt  plan)«.  Vær  ikke  bange  for 
kritik  (se  G.U.F. s  artikel  i  »Stjernen«  for  oktober).  Hør  ikke  efter  dem 
ret  længe,  sig  »JO«  —  bøj  Deres  knæ  og  bed  om  styrke  til  at  gennem- 
føre, hvad  der  er  pålagt  Dem.  Gå  fremad  med  den  beslutning,  at  De 
vil  tage  Deres  kald  op  og  give  det  al  Deres  energi,  kraft  og  styrke 
hele  året.  Iagttag  Dem  selv,  om  De  synes,  De  udvikler  Dem,  og  De  vil 
blive  både  lykkelig  og  ved  godt  helbred.  Det  vil  blive  det  bedste  år  i 
Deres  liv> 

Vi  håber  inderligt,  at  vort  besøg  hos  Dem  under  konferencen  må 
have  været  medvirkende  til  at  kvæle  en  eventuelt  begyndende  »Lea- 
deritis«. 

Med  de  bedste  hilsener 

Ældste  Glenn  A.  Smith,  G.U.F.s  Hovedbestyrelse. 


Genealogisk  forening 

Når  disse  linier  skrives,  12.  oktober,  er  en  gruppe  på  16  søskende 
i  tre  personbiler  på  vej  til  Schweiz  for  at  gå  gennem  templet  i  Bern. 

Turen  er  kommet  i  stand  på  initiativ  af  ældste  Bent  Jensen,  Kø- 
benhavn, der  også  har  forestået  alle  de  praktiske  arrangementer  og 
selv  fører  den  ene  bil. 

Selv  om  vi  endnu  ikke  ved,  hvordan  turen  er  forløbet,  vil  vi  gerne 
allerede  nu  give  andre  søskende  et  lille  vink  om  de  praktiske  ting, 
der  i  forvejen  må  tages  i  betragtning  for  at  forebygge  de  begynder- 
vanskeligheder, der  uundgåeligt  må  opstå,  når  en  sådan  tur  skal  ar- 
rangeres første  gang. 

Først  og  fremmest:  En  tur  til  templet  kan  ikke  gennemføres  fra  den 
ene  dag  til  den  anden.  Søskende  kan  ikke  enkeltvis  pludselig  rejse 
derned  for  at  gå  gennem  templet,  da  det  kun  kan  lade  sig  gøre  efter 
forudgående  samråd  med  missionspræsidenten,  idet  der  skal  træffes 
aftale  med  templet  om  dato  og  andre  nødvendige  ting.  Husk  på,  at 
templet  er  ikke  blot  for  danskere,  men  for  alle  missioner  i  Europa,  og 
de  forskellige  missioner  kan  ikke  gå  igennem  samtidig. 

Dernæst  må  man  i  god  tid  i  forvejen  sørge  for  at  være  i  besiddelse 
af  et  gyldigt  pas.  Lad  det  ikke  gå  som  med  en  af  deltagerne  i  den  tur, 
der  er  undervejs,  at  vedkommende  troede,  at  tempelanbefalingen  åbne- 
de alle  landes  grænser,  og  at  det  ikke  var  nødvendigt  med  et  pas! 
Da  det  tager  op  til  en  uge  at  få  et  pas,  vil  vi  råde  alle  søskende,  der 
påtænker  at  rejse  til  templet,  allerede  nu  at  sørge  for  pas,  så  det  er 
parat,  hvis  der  pludselig  viser  sig  en  lejlighed  til  at  deltage  i  en  tur 
til  templet.  Et  pas  gælder  i  fem  år,  så  selv  om  man  måske  ikke  kom- 
mer til  templet  før  om  et  år  eller  to,  så  har  man  passet,  når  man  får 
brug  for  det. 

For  at  kunne  gå  gennem  templet  må  man  have  en  tempelanbefaling, 
udstedt  af  missionspræsidenten.  Den  fås  ved  henvendelse  til  grens- 
forstanderen,  og  søskende  bør  også  i  god  tid  sørge  for  at  bede  om 
denne  anbefaling,  så  de  har  den,  når  de  skal  rejse. 

Det  er  også  nødvendigt  at  have  rejsepenge  parat.  En  fællestur  vil 
kunne  gennemføres  for  ca.  500  kr.  for  hver,  og  hertil  kommer  udgifter 
til  køb  af  garments,  som  koster  knap  20  kr.  pr.  stk. 

En  tur  til  templet  vil  kunne  gennemføres  på  en  uges  tid.  Man  må 
regne  med  2 — 3  dage  undervejs  hver  vej,  så  vil  man  kunne  have  to 
eller  tre  dage  til  at  gå  gennem  templet. 

Der  har  været  forskellige  misforståelser  og  forespørgsler  angående 
det  arbejde,  man  kan  udføre  i  templet,  og  vi  skal  derfor  nævne  nogle 
enkelte  særlige  tilfælde,  der  har  været  på  tale: 

Mand  og  hustru,  der  begge  er  i  live,  kan  blive  beseglet  til  hinanden, 
hvis  de  begge  rejser  til  templet  samtidig,  og  der  skal  ikke  i  forvejen 
sendes  genealogiske  skemaer  til  Salt  Lake  City  i  dette  tilfælde. 

Hvis  den  ene  ægtefælle  er  død,  kan  den  anden  rejse  til  templet  og 
blive  beseglet  til  sin  afdøde  ægtefælle,  men  i  dette  tilfælde  skal  det 
nødvendige  skema  i  god  tid  i  forvejen  sendes  til  Salt  Lake  City  med 
bemærkning  om,  at  man  ønsker  at  udføre  arbejdet  i  templet  i  Bern.  Ar- 
bejdet kan  først  udføres,  når  skemaet  kommer  tilbage  fra  Amerika. 

Levende  børn  kan  besegles  til  forældrene,  hvis  de  er  døbt  og  rejser 
til  templet  samtidig  med  forældrene.  Skema  skal  ikke  i  forvejen  sen- 
des til  Salt  Lake  City.  Afdøde  børn  kan  besegles  til  forældrene,  når 
skema  i  forvejen  er  sendt  til  Salt  Lake  City  og  er  kommet  tilbage  der- 
fra med  påtegning. 

Mødre,  som  er  fraskilte,  kan  ikke  få  deres  børn  beseglet  til  sig  i  le- 
vende live,  med  mindre  de  gifter  sig  igen  og  får  børnene  beseglet  til 
den  nye  mand. 

Alle  genealogiske  skemaer  sendes  til  hovedbestyrelsen  i  København, 
som  sørger  for,  at  de  sendes  videre  til  Amerika. 

Såfremt  søskende  er  i  tvivl  om  noget  angående  det  arbejde,  der  kan 
udføres  i  templet,  beder  vi  dem  i  forvejen  indhente  oplysninger  enten 
hos  den  lokale  genealogiske  forening  eller  hos  hovedbestyrelsen,  så- 
ledes at  de  ikke  risikerer  at  rejse  forgæves  til  templet. 

Genealogisk  forenings  hovedbestyrelse. 


tKredsfærernes  budskab. 

Trosartiklerne 

Artikel  13:  » I  virkeligheden  kan  vi  sige,  at  vi  følger  Paulus's 

formaning:  Vi  tror  alt,  vi  håber  alt,  vi  har  udholdt  meget  og  håber  at 
kunne  udholde  alt.  Vi  tragter  efter  alt,  hvad  der  er  dydigt,  elskeligt, 
hvad  der  har  godt  lov  eller  er  prisværdigt.« 

Dagliglivets  religion. 

Vor  tros  righoldighed  må  appellere  til  enhver,  der  alvorligt  under- 
søger de  af  Kirken  lærte  principper,  og  endnu  mere  den,  der  for- 
domsfrit betragter  dens  virkning  på  de  sidste  dages  helliges  livsvan- 
del. Indenfor  Kirken  gives  der  plads  for  alle  sandheder  —  for  alt, 
hvad  der  er  prisværdigt,  dydigt,  elskeligt  eller  har  godt  lov  på  sig. 
Til  trods  for  opposition  fra  de  forskellige  sekter  og  stillet  overfor  at 
blive  direkte  anklaget  for  gudsbespottelse,  forkynder  Kirken  den 
evige  sandhed:  »Som  mennesket  nu  er,  var  Gud  engang,  og  som  Gud 
er  nu,  kan  mennesket  engang  blive.«  Med  en  sådan  fremtid  for  sig 
kan  mennesket  åbne  sit  hjerte  for  åbenbaringens  strøm  fra  fortid, 
nutid  og  fremtid,  og  i  virkeligheden  skulle  vi  kunne  sige  om  ethvert 
oplyst  Guds  barn:  »Det  tåler  alt,  det  tror  alt,  det  udholder  alt.«  (1- 
Kor.  13:7). 

Denne  trosartikel  omfatter  mange  emner,  der  hører  under  Kirkens 
organisation,  forskrifter,  skik  og  brug.  Vi  vil  næmere  betragte  nogle 
enkelte  af  disse. 

Velgørenhed.  Den  har  sin  rod  i  kærlighed  til  vore  medmennesker. 
Kristus  nævnte  den  lige  efter  kærlighed  til  Gud.  Den  nuværende 
Kirke  kan  henvise  til  et  forbavsende  arbejde  i  velgørenhedens  tjene- 
ste, som  allerede  er  blevet  udført  og  stadig  udføres.  Et  af  de  herligste 
monumenter  over  dette  arbejde  er  missionærarbejdet,  som  altid  har 
været  et  karakteristisk  træk  i  Kirkens  væsen.  Af  ren  og  skær  kærlig- 
hed til  menneskeheden  og  af  ønsket  om  at  opfylde  Guds  bud  udsen- 
der Kirken  år  efter  år  hundreder  af  missionærer  for  at  forkynde 
evangeliet  om  evigt  liv  for  verden.  Også  hjælp  til  de  fattige,  faste- 
offerydelsen  og  tiendebetalingen  hører  til  de  ting,  der  på  samme  tid 
opfylder  Guds  befalinger  og  har  praktisk  betydning. 

Vi   vil   også  her  nævne   ægteskabets  hellighed,   personlig   renhed   i 

sædelig  henseende,  samt  legemets  hellighed.  Vi  bliver  belært  om,  at 
Herrens  Ånd  ikke  kan  bo  i  urene  templer,  og  at  det  derfor  kræves  af 
os,  at  vi  lever  i  overensstemmelse  med  sundhedens  love,  som  udgør 
en  del  af  Guds  lov.  Som  særlig  rettesnor  for  sine  hellige  har  Herren 
åbenbaret  »Visdomsordet«,  som  vi  finder  det  i  Lære  og  Pagter,  af- 
snit 89. 

Til  sidst  vil  vi  nævne  overholdelse  af  sabbaten.  Vi  tror,  at  en  ugent- 
lig hviledag  er  lige  så  nødvendig  for  menneskets  fysiske  velbefin- 
dende som  for  dets  åndelige  vækst.  Men  vi  betragter  først  og  frem- 
mest sabbaten  som  en  guddommelig  indretning,  og  dens  helligholdelse 
er  en  befaling  fra  ham,  som  var  og  er  og  altid  vil  være:  Sabbatens 
Herre. 


tKredslærermdernes  budskab 

»Men  dersom  I  vil  pleje  ordet,  ja,  passe  træet,  når  <det  begyn- 
der at  vokse  ved  jeres  tro,  med  stor  flid  og  tålmodighed  og 
med  glæde  se  hen  til  frugten  deraf,  da  vil  det  slå  rod,  og  det 
skal  blive  et  træ,  der  vokser  op  til  evigt  liv.«  (Alma  32:41). 

Formål:  At  påpege  at  tro  og  stor  flid  udkræves  for  at  opnå  evigt  liv. 

Hvilken  smuk  lignelse  gives  der  os  ikke  her  —  smuk,  hvad  sproget 
angår,  og  herlig  i  sammenhæng.  I  virkeligheden  findes  der  ikke  noget 
mere  betydningsfuldt  budskab  til  menneskeheden.  Alma  beskriver  de 
krav,  der  stilles,  for  at  den  gode  sæd  kan  vokse  i  træet  og  påviser, 
hvorledes  »ordet«  også  må  næres  og  plejes,  dersom  man  skal  kunne  op- 
samle og  glæde  sig  over  en  rig  høst.  Det  er  en  udmærket  sammenlig- 
ning, da  den  på  hver  enkelt  punkt  svarer  til  den  voksende  proces,  som 
»Guds  ord«  gennemgår  i  vort  liv. 

Alma  tilskynder  os  til  at  foretage  eksperimentet  ved  at  plante  sæden 
i  vore  hjerter,  for  at  se,  om  den  vil  svulme  og  vokse  indeni  os.  Dersom 
den  begynder  at  svulme  og  spire,  eller  med  andre  ord,  dersom  den  be- 
gynder at  udvide  sjælen  og  oplyse  forstanden,  kan  vi  være  overbevist 
om,  at  sæden  er  god,  thi  det  er  tegnene.  Når  sæden  har  vist  sig  at  væ- 
re god,  efterhånden  som  den  vokser  ind  i  træet,  må  den  plejes  med 
største  omhu,  så  den  kan  slå  rod  og  blive  stærk  nok  til  at  skyde  grene  og 
bære  frugt.  Det  er  meget  nødvendigt  at  slå  rod,  thi  dersom  et  træ  ikke 
er  dybt  rodfæstet,  kan  storm  og  uvejr  rykke  det  op  med  rod. 

Når  frugten  til  sidst  er  blevet  moden,  vil  den  være  alt,  hvad  man 
kunne  ønske  sig.  Alma  lover,  at  frugten  vil  være  meget  dyrebar  og  sø- 
dere end  alt  sødt,  og  man  kan  spise  deraf  og  glæde  sig  derved,  indtil 
man  er  blevet  mæt  og  aldrig  mere  skal  sulte  eller  tørste. 

På  samme  måde  forholder  det  sig  med  Guds  ord;  dersom  det  ikke 
er  fast  forankret  eller  dybt  rodfæstet  i  vort  liv,  kan  de  ulykker,  som 
plager  menneskeheden,  og  Satans  tugtelser  ryste  det  og  rive  det  løs 

439 
»Skandinaviens  Stjerne«  i  hvert  hjem! 


fra  dets  fortøjninger.  Træet  og  ligeledes  »ordet«  må  ikke  forsømmes 
over  en  længere  periode,  thi  ligegyldigt  hvor  lovende  begyndelsen  end 
er,  må  det  fortsat  plejes  og  næres,  thi  ellers  vil  det  visne  og  dø.  Det  må 
næres  med  stor  tro,  flid  og  tålmodighed. 

Nogle  mennesker  antager  Guds  ord,  men  plejer  og  passer  det  ikke 
ret  længe,  så  det  kan  slå  rod  og  fæstne  sig  hos  dem.  Sådanne  menne- 
sker får  måske  tankerne  bortledt  ved  kritik  eller  fordomme;  eller  de 
bliver  optaget  af  verdslige  forhold  og  ting,  indtil  deres  interesse  dør. 
Der  er  dem,  der  i  begyndelsen  viser  interesse  for  »ordet«,  og  efterhån- 
den som  tiden  går,  bestræber  de  sig  ikke  synderligt  på  at  studere  og 
praktisere  »ordet«  og  derved  give  det  en  chance.  Til  sidst  siger  de: 
»Det  gør  ikke  indtryk  på  os.  Vi  er  ikke  mere  interesserede.« 

Det  bedste  i  livet  bærer  ikke  frugt,  dersom  vi  ikke  anstrenger  os  for 
at  passe  og  pleje  det.  Vi  må  pleje  Guds  ord  med  mildhed  og  til  stadig- 
hed, med  tro,  med  studium,  med  bøn  og  med  gode  gerninger,  så  længe 
vi  lever.  Det  er  ganske  afgjort,  at  det  evige  liv  er  værd  at  arbejde  for. 
Evigt  og  fortsat  liv  er  belønningen,  den  højeste  belønning,  der  kan 
komme  til  noget  menneske. 


Personlige  nyheder  fra  nær  og  fjern. 
Fødselsdage: 

København:  Den  19.  november  fylder  broder  Paulus  Elias  Christen- 
sen, Absalonsgade  21  B,  65  år.  Hjertelig  til  lykke! 

Aarhus:  Den  21.  november  fylder  broder  Arthur  Haun  60  år.  Hjerte- 
lig til  lykke! 

Odense:  Den  28.  november  fylder  søster  Hansine  Jensen  70  år 
Hjertelig  til  lykke! 

Den  30.  november  fylder  søster  Christine  Hansen,  Assens,  70  år. 
Hjertelig  til  lykke! 

Nyt  fra  U.S.A.:  Tidligere  missionær  i  den  danske  mission,  Douglas 
Harmon  og  hustru  har  fået  en  datter,  der  har  fået  navnet  Robin  Gaye. 
Stjernen  ønsker  hjertelig  til  lykke!  Hele  familien  Harmon  sender  de 
hjerteligste  hilsener  til  alle  søskende  og  venner  i  den  danske  mission. 

Bryllup  i  U-S.A.:  Tidligere  missionær  i  den  danske  mission,  Don 
Lee  Decker,  viedes  den  19.  september  i  Manti  Templet  til  JoAnn  Dun- 
man. Stjernen  ønsker  hjertelig  til  lykke! 

Bryllup  i  Odense:  Fra  Odense  har  vi  modtaget  følgende: 
I  Odense  gren  havde  vi  den  glæde,  at  to  af  grenens  unge  medlem- 
mer, broder  Edmund  Nielsen  og  søster  Lis  Madsen,  lørdag  den  10.  sep- 

tember  blev  viet  på  rådhuset.  Efter  vielsen  drog  brudeparret  til  kir- 
ken i  Lahnsgade,  hvor  Kvindelig  hjælpeforening  havde  pyntet  kirke- 
salen med  blomster.  Grensforstanderen,  broder  Terje  Schiller,  holdt 
tale  og  gav  de  unge  Kirkens  velsignelse,  hvorefter  søster  Lydia  Jensen 
sang  »Jert  hus  skal  I  bygge«. 

Vi  beder,  at  Gud  vil  velsigne  dem  i  fremtiden! 

Bryllup  i  Aarhus:  Fra  Aarhus  har  vi  modtaget  følgende: 

Den  10.  september  viedes  på  rådhuset  søster  Ilsa  Gram  til  Arne  Ja- 
cobsen, Frederiksværk.  Efter  vielsen  kørte  brudeparret  til  kirken  i 
Borupsgade,  hvor  slægt  og  venner  var  forsamlet.  Da  brudeparret  trådte 
ind  i  den  med  blomster  smukt  pyntede  kirkesal,  tonede  fra  orglet  den 
gamle  kendte  »Det  er  så  yndigt  at  følges  ad«.  Efter  sangen  »Jeg  ved, 
på  hvem  jeg  bygger«  og  bøn  ved  broder  Bjarne  Gram  sang  søster 
Carla  Larsen  og  søster  Vera  Nielsen  en  duet,  »Mit  mål«,  hvorefter 
tiden  blev  overgivet  til  brudens  fader,  broder  Kaj  Aage  Gram,  som  ud- 
trykte sin  glæde  over  at  kunne  give  sin  datter  og  svigersøn  Kirkens 
velsignelse  med  på  vejen-  Han  fortalte  om  ægteskabets  store  betyd- 
ning og  sagde  bl.  a.:  »Jeg  har  kun  myndighed  til  at  give  jer  en  vel- 
signelse, men  da  ægteskabet  er  guddommeligt,  er  det  min  bøn  og  mit 
håb,  at  I  vil  stræbe  efter  at  opfylde  Herrens  befalinger,  således  at  I 
en  dag  kan  opnå  at  blive  viet  for  tid  og  evighed  i  Guds  tempel.« 

Højtideligheden  sluttede  med  bøn  ved  broder  Lau.  Larsen. 

Brudeparret  har  bedt  os  bringe  følgende  tak: 

Vi  vil  gerne  sige  tak  til  brødre  og  søstre  for  al  jeres  kærlighed  og 
medvirken  til  at  gøre  vor  bryllupsdag  så  smuk  og  højtidelig. 

Ilsa  og  Arne  Jacobsen. 


Edmund  og  Lis  Nielsen. 


Ilsa  og  Arne  Jacobsen. 


441 


»Skandinaviens  Stjerne«  i  hvert  hjem! 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


FARVEL  TIL  DANMARK! 

Søndag  den  18.  september  rejste  missions- 
Dræsident  og  søster  Sørensens  søn,  David,  til- 
bage til  Utah  for  at  fuldende  sin  skolegang  og 
sin  endelige  uddannelse  der. 

Det  var  en   vemodig  dag,   da  flyvemaskinen 
førte  David  bort  fra  Danmark,  hvor  han  i  de 
tre   år,  han  har  tilbragt  her,   har  gjort  sig  så 
afholdt,  både  i  skolen,  hvor  han  gik  i  mellem- 
skolen, og  ikke  mindst  blandt  alle  søskende  i 
den   danske  mission,  særlig  i  København.  For 
hans   forældre,  hvis   solstråle   og  opmuntring  han   er,   er   det  et  stort 
savn  at  måtte  undvære  ham,  »villaen«  er  så  tom  uden  ham  og  alle  hans 
muntre  påfund  og  kærlige  opmærksomhed. 

Kære  David,  alle  vi  søskende  i  den  danske  mission  siger  dig  tak  for 
den  tid,  du  har  tilbragt  iblandt  os,  tak  for  dit  gode  humør,  dit  glade 
smil  og  din  aldrig  svigtende  villighed  til  at  hjælpe  med,  når  det  gjaldt. 
Vi  ønsker  dig  held  og  lykke  og  fremgang  i  den  tid,  der  kommer;  må 
Gud  altid  være  med  dig  i  al  din  færd,  og  må  vi  få  den  glæde  at  se  dig 
komme  tilbage  til  Danmark  som  missionær  inden  alt  for  længe! 


Fra  missionsmarken 


Silkeborg:  G.U.F.  i  Silkeborg  afholdt  den  7.  september  en  høstfest, 
der  var  et  vellykket  arrangement.  Efter  åbningssang  og  bøn  fremsagde 
søster  Anna  Nielsen  valgsproget.  Rroder  Frode  Sørensen  holdt  en 
tale  om  høstskikke;  så  blev  der  sunget  en  fællessang,  og  bagefter  blev 
der  leget  forskellige  lege,  og  man  gik  så  til  bords,  hvor  der  blev  ser- 
veret æbleskiver  og  sodavand-  Rroder  Enevold  Nielsen  læste  en  mor- 
som historie  for  os,  nogle  af  de  unge  piger  sang  »Marken  er  mejet«, 
missionærerne  fremførte  en  sketch,  og  broder  Nielsen  læste  atter  en 
morsom  historie.  Ældste  Dale  Hammond  spillede  Impromptu  af  Schu- 
bert, og  som  afslutning  på  underholdningen  spillede  en  af  kirkens  un- 
dersøgere på  mundharmonika.  Festen  sluttede  med  sang  og  bøn.  Alle 
var  glade  og  tilfredse  med  den  dejlige  aften.  T.  H.  J. 

Randers:  Den  7.  september  afholdt  Randers  G.U.F.  deres  årlige 
høstfest.  Tilstede  var  der  ca.  100,  deriblandt  både  medlemmer  og  ikke- 
medlemmer. 

Efter  at  festen  var  åbnet  med  sang  og  bøn  blev  en  del  af  tiden  over- 
givet til  missionærerne,  som  spillede  to  sketches  til  stor  morskab  for 


de  tilstedeværende.  I  aftenens  løb  underholdt  hr.  Sørensen  med  et  par 
numre  på  sin  harmonika,  og  senere  blev  der  spillet  op  til  dans,  hen- 
holdsvis på  grammofon  og  af  hr.  Sørensen.  Bikubepigerne  opførte  en 
musikalsk  sketch,  og  søster  Kitty  Nielsen  spillede  et  par  numre  på 
klaver.  Kvindelig  hjælpeforening  sørgede  for  forfriskninger  i  form  af 
æblekage  og  saft.  Det  var  en  virkelig  vellykket  aften.  B.  A.  P. 


Odense:  Onsdag  den  7.  september  afholdt  G.UF.  i  Odense  en  fest, 
som  var  planlagt  af  de  unge.  En  række  brødre,  søstre  og  missionærer 
underholdt  med  sang  og  musiknumre  og  oplæsning,  hvorefter  der 
blev  danset.  Det  var  en  meget  vellykket  aften. 

Den  17.  september  afholdtes  den  årlige  høstfest.  Mia  Maids  opførte 
et  muntert  skuespil,  og  der  blev  leget  en  morsom  leg,  ledet  af  broder 
og  søster  Klokker  Hansen,  hvorefter  der  var  dans  og  servering  af  for- 
friskninger. G.U.F.-salen  var  smukt  pyntet  med  blomster,  neg  og  små 
havelygter. 

Endelig  har  G.U.F.  afholdt  en  fest,  som  var  arrangeret  af  fire  unge: 
Edmund  Nielsen,  Bente  Kristiansen,  Bodil  Christoffersen  og  Ruth 
Lauridsen.  Hver  af  de  tilstedeværende  damer  fik  udleveret  et  gult 
kort  med  et  halvt  skriftsted,  og  herrerne  fik  et  grønt  kort  med  det 
andet  halve  skriftsted.  De  to  halvdele  skulle  så  finde  hinanden.  Da- 
merne havde  mad  med,  og  herrerne  gav  orangeade.  Der  blev  leget  for- 
skellige lege,  og  til  slut  blev  der  danset.  /?.  L. 

København:  I  dagene  10-  og  11.  september  deltog  spejderne  i  Kø- 
benhavn gren  (Panthertroppcn)  i  den  årlige  divisionsturnering.  Vor 
trop  hører  under  Heimdal  divisionen,  som  i  Grenaalejren  i  1951  vandt 
det  danske  spejderkorps  fane.  I  denne  lejr  deltog  alle  landets  spejdere 
i  en  dyst  mod  hinanden,  så  man  kan  forstå,  at  det  ikke  er  helt  let  at 
hævde  sig  mod  en  sådan  standard.  Men  vi  klarede  os  fint  i  år,  vi  er 
rykket  tre  pladser  op.  Så  vi  kan  med  glæde  i  vore  hjerter  sige:  Alt  er 
vel,  alt  er  vel!  Tropsfører  Flemming  Hall. 


Esbjerg:  Torsdag  den  29.  september  afholdt  Kvindelig  hjælpefor- 
ening i  Esbjerg  en  festaften  for  søstrene  og  præstedømmet.  Hver  del- 
tager var  blevet  opfordret  til  at  medbringe  en  pakke  smørrebrød,  der 
blev  solgt  ved  auktion.  Søstrene  havde  tilberedt  nogle  indbydende 
smørrebrødspakker,  pænt  pyntede  med  blomster  og  silkebånd. 

Før  auktionen  var  der  en  kort  underholdning  med  tale,  sketch  og 
sang,  udført  af  missionærer  og  medlemmer  af  Kvindelig  hjælpefor- 
ening. Efter  at  pakkerne  var  solgt  til  fordel  for  Kvindelig  hjælpefor- 
ening, inviterede  køberne  på  smørrebrød,  der  blev  serveret  nede  i 
klasseværelserne,  hvor  Kvindelig  hjælpeforening  havde  dækket  borde, 
pyntet  og  gjort  festligt,  så  man  dobbelt  kunne  nyde  det  gode  smørre- 
brød. 

Søster  Ane  Pedersen  underholdt  ved  bordet  med  jysk  oplæsning. 
Der  var  en  god  ånd  tilstede,  og  alle  var  bagefter  enige  om,  at  det  havde 
været  en  dejlig  aften,  og  at  det  ikke  skulle  være  sidste  gang,  der  blev 
indbudt  til  sammenkomster,  hvor  både  unge  og  gamle  kunne  samles 
og  komme  i  kontakt  med  hinanden. 

Der  skal  samtidig  gøres  opmærksom  på,  at  de  unge  også  er  vel- 
komne i  Kvindelig  hjælpeforening.  Tilstede  var  34.  .4.  S. 


Helsingør  Lørdag  aften  den  8.  oktober  blev  der  afholdt  et  møde 
i  Helsingør  i  søster  Ingeborg  Jensens  hjem,  og  vi  havde  nogle  af  vore 
svenske  søskende  fra  Helsingborg  hos  os.  Ældste  Robert  A.  Bryson 
bød  velkommen,  og  vi  indledte  med  at  synge  »Nærmere,  Gud,  til  dig«, 
hvorefter  søster  Quist  fra  Helsingborg  holdt  bøn.  Vi  hørte  så  en  sang 
fra  broder  og  søster  Dalquist  fra  Helsingborg,  hvorefter  ældste  Bryson 
kaldte  på  to  brødre  fra  Helsingborg,  ældste  Larsen  og  broder  Borg. 
Derefter  talte  ældste  Gale  R.  Jensen  til  os,  efterfulgt  af  broder  Dal- 
quist- Ældste  Bryson  talte  så  selv  for  til  slut  at  kalde  søster  Dalquist 
og  søster  Berit  Andersen  fra  Hillerød  til  at  sige  nogle  ord.  Vi  sluttede 
med  sangen  »Kom  hellige«  og  bøn  ved  broder  Jensen. 

Vi  var  alle  enige  om,  at  vi  havde  haft  en  vidunderlig  tid  sammen; 
Guds  Ånd  var  virkelig  tilstede  blandt  os,  og  vi  håber  at  kunne  holde 
flere  lige  så  gode  møder  i  fremtiden,  så  vi  kan  få  fremgang  i  Hel- 
singør. Tilstede  21.  B.  A. 

Aalborg:  Onsdag  den  4.  oktober  afholdt  Aalborg  GU.F.  en  stor 
amatøraften,  hvor  alle,  som  havde  talenter,  kunne  få  lov  at  udfolde 
dem. 

Festen  tog  sin  begyndelse  kl.  19,30  for  en  propfuld  sal  med  god 
stemning  og  højt  humør.  Efter  sangen  »Ventende  på  høstens  mejer« 
og  bøn  bød  præsidenten  for  G-U.F.,  broder  Henry  Haupt,  velkommen,  og 
derefter  gik  man  over  til  underholdningen,  som  bl.  a.  bestod  af  solo- 
sange, viser,  muntre  sketches,  sangsketch.es.  musiknumre  samt  vitser 
og  historier,  ialt  20  numre. 

Efter  amatørkonkurrencen  blev  der  ved  publikumsafstemning  ud- 
trukket de  tre,  som  havde  fået  flest  points,  og  som  nu  fik  overrakt  en 
1.,  2.  og  3.  præmie.  De  tre  var  ældste  Allen  Eliason,  søster  Karna  Rø- 
gilds og  søster  Helga  Broberg,  der  som  tak  måtte  give  et  nummer,  der 
vakte  stort  bifald. 

Efter  at  præsidenten  havde  takket  alle,  som  havde  været  tilstede, 
sluttede  den  dejlige  aften  med  »Kongernes  Konge«  og  bøn  ved  broder 
Kaj  Aage  Gram,  Aarhus.  H.  H. 

KØBENHAVN: 

3.   september: 

Bjarne  Alfred  Andersen,  døbt 
af  David  Sorensen,  håndspålæg- 
gelse af  Gustav  Olsen. 

AMAGER: 

6.  september: 

Solveig  Corsola  Lena  Ling  Niel- 
sen, døbt  af  ældste  Jeremy  So- 
rensen,  håndspålæggelse  af  ældste 
Keith   Mortensen. 


RANDERS: 

18.  september: 

Annelise  Dyrlund  Jensen,  døbt 
af  ældste  Rasmus  Jensen,  hånds- 
pålæggelse af  ældste  Juan  S.  Han- 
sen. 

2  5.  september: 

Kitty  Ingrid  Nielsen,  døbt  af 
ældste  Brenton  A.  Pack,  håndspå- 
læggelse af  samme. 

Bert  Bjergård  Johansen,  døbt 
af  Elo  Eriksen,  håndspålæggelse 
af  ældste  Brenton  A.  Pack. 


Vi  ønsker  de  nye  søskende  hjertelig  til  lykke  og  velkommen  i  Kirken! 

Velsignelser: 

Randers:  11.  september:  Rasmus  Anton  Lundgaard  Jensen  og 
Annelise  Dyrlund  Jensens  datter,  Connie  Pauline  Dyrlund  Jensen,  vel- 
signet af  sin  fader. 


Ordinationer: 

Odense:  24.  Juli:  Eric  Rene  Elm  ordineret  til  præst  af  Terje 
Schiller. 

Kristian  Alexander  Grundt  Larsen  ordineret  til  lærer  af  Erik  An- 
dersen. 

11.  september:  Finn  Vest  Lykkegård  Nielsen  ordineret  til  lærer  af 
ældste  Kai  Lykkegård  Nielsen. 


Emigrationer: 

Aalborg:  Den  25.  september  er  Harald  Ejner  Jensen,  Anna  Oline 
Sørensen  Jensen,  Grethe  Vinther  Falck  Jensen,  Torben  Vinther  Falck 
Jensen  og  Rirger  Vinther  Falck  Jensen  emigreret  til  Salt  Lake  City, 
Utah. 


Dødsfald: 

Randers:  Den  26.  august  døde   søster  Sørine  Anine  Kristine  Lau- 
ritsen Jensen,  74  år  gammel.  Æret  være  søster  Jensens  minde! 

Missionærforflyttelser: 

20.  september:      Margit  Christiansen  fra  Aarhus  til  Randers. 

Paul  M.  Andersen  fra  Aarhus  til  København. 

Milo  D.  Bowen  fra  Frederikshavn  til  Vejle- 

Pauline  Jensen  fra  Randers  til  Aalborg. 

Darlene  Peterson  fra  Aalborg  til  Aarhus. 

Laurel  D.  Madsen  fra  Odense  til  Randers. 

Marius  Christensen  fra  København  til  Frederikshavn. 

Wayne  H.  Schow  fra  Aarhus  til  Aalborg. 

George  Eldon  Jensen  fra  Randers  til  Aalborg. 

Kai  Lykkegaard  Nielsen  fra  Aalborg  til  Herning. 

Ralph  Nielsen  fra  Aalborg  til  Slagelse. 

William  Don  McBride  fra  Slagelse  til  København. 

A.  Leron  Johnsen  fra  Herning  til  Odense. 

Galen  D.  Tirrell  fra  Vejle  til  Aarhus. 

Gary  L.  Jensen  fra  Aabenraa  til  Amager. 

Chester  H.  Rasmussen  fra  Viborg  til  Færøerne. 

21.  september:      George  A.  Eliason  fra  Aalborg  til  Viborg. 

22.  september:      Gene  Kay  Christiansen  fra  Helsingør  til  Odense. 

Marlin  R.  Anderson  fra  Helsingør  til  Odense. 
Gale  R.  Jensen  fra  Odense  til  Helsingør. 
Robert  A.  Bryson  fra  Odense  til  Helsingør- 

24.  september:      Ronald  O.  Harris  fra  Aarhus  til  Vejle. 
Don  C.  Barg  fra  Vejle  til  Aarhus. 


Vlissionærankomstcr: 

Med  »Stockholm«  fra  New  York  er  følgende  missionærer  den  13. 
september  ankommet  til  den  danske  mission: 

Neldon  M.  Oborn  fra  Tooele,  Utah,  beskikket  til  at  arbejde  i  Hjørring. 

Tagg  Bernhard  Hundnip  fra  Salt  Lake  City,  Utah,  beskikket  til  at 
arbejde  i  Hjørring. 

Joseph  Tex  Johnson  fra  Richmond,  Utah,  beskikket  til  at  arbejde 
i  Aarhus. 

Vaughn  Ramon  Rasmussen  fra  Sandy,  Utah,  beskikket  til  at  arbejde 
i  København. 

Darrel  Call  Hintze  fra  Salt  Lake  City,  Utah,  beskikket  til  at  arbejde 
i  Aabenraa. 

Bryce  Albert  Jackman  fra  Salt  Lake  City,  Utah,  beskikket  til  at 
arbejde  i  Amager  gren. 

Joyce  Kathleen  Jensen  fra  Idaho  Falls,  Idaho,  beskikket  til  at  ar- 
bejde i  København. 

Neldon  M.  Oborn. 


Tagg  B.  Hundrup. 


J,  Tex  Johnson. 


Vaughn  R.  Rasmussen. 


Darrel  C.  Hintze. 


Bryce  A.  Jackman. 


Joyce  K.  Jensen. 


Missionæraf  løsninger: 


Den  12.  august  er  ældste  Roy  T.  Rasmussen 
fra  Salt  Lake  City,  Utah,  på  grund  af  sygdom 
blevet  hæderlig  afløst  fra  sit  arbejde  i  den 
danske  mission  efter  sidst  at  have  arbejdet  i 
København- 


Roy  T.  Rasmussen. 

